open-index/open-wikipedia-markdown huggingface dataset:
จักรพรรดิเซิร์กซีสที่ 2

**เซิร์กซีสที่ 2** (; เปอร์เซียโบราณ: 𐎧𐏁𐎹𐎠𐎼𐏁𐎠 *Xšayār̥šā*; กรีกโบราณ: Ξέρξης *Xérxēs*; สวรรคตเมื่อ 424 ปีก่อนคริสตกาล) เป็นกษัตริย์แห่งเปอร์เซีย ซึ่งทรงปกครองครองจักรวรรดิอะคีเมนิดในช่วงเวลาสั้น ๆ ในฐานะพระราชโอรสและผู้สืบทอดพระราชบัลลังก์ของกษัตริย์อาร์ตาเซิร์กซีสที่ 1

หลังจากที่พระองค์ทรงครองราชย์ได้สี่สิบห้าวัน ซึ่งพระองค์ทรงมีพระราชอำนาจควบคุมดินแดนเปอร์เซียเท่านั้น พระองค์ก็ทรงถูกปลงพระชนม์ในช่วง 424 ปีก่อนคริสตกาลโดยซ็อกเดียนุส ซึ่งเป็นพระอนุชาต่างพระราชมารดา ซึ่งพระองค์ก็ทรงถูกกษัตริย์ดาริอุสที่ 2 ปลงพระชนม์ในอีกหกเดือนต่อมา พระองค์เป็นบุคคลสำคัญทางประวัติศาสตร์ที่คลุมเครือ ซึ่งส่วนใหญ่ทราบมาจากงานเขียนของเซซิอัส พระองค์เป็นพระราชโอรสเพียงพระองค์เดียวของกษัตริย์อาร์ตาเซิร์กซีสที่ 1 กับพระนางดามัสเปีย และพระองค์เป็นที่รู้จักในฐานะของมกุฎราชกุมาร

คำจารึกสุดท้ายที่กล่าวถึงกษัตริย์อาร์ตาเซิร์กซีสที่ 1 ยังทรงมีพระชนม์ชีพอยู่สามารถย้อนไปได้ถึง 424 ปีก่อนคริสตกาล ซึ่งกษัตริย์เซิร์กซีสที่ 2 ก็สืบทอดพระราชบัลลังก์ต่อจากพระองค์ แต่ปรากฏว่ามีพระอนุชานอกสมรสอีกสองพระองค์ได้อ้างสิทธิ์ในพระราชบัลลังก์เพื่อตนเอง พระองค์แรก คือ ซ็อกเดียนุส ซึ่งเป็นพระราชโอรสของลูกชายของกษัตริย์อาร์ตาเซิร์กซีสที่ 1 โดยประสูติแต่พระสนมอโลจีนีแห่งบาบิโลน และพระองค์ที่สองคือ ดาริอุสที่ 2 ซึ่งเป็นพระราชโอรสของกษัตริย์อาร์ตาเซิร์กซีสที่ 1 โดยประสูติแต่พระสนมคอสมาร์ติดีนีแห่งบาบิโลน ดาริอุสที่ 2 ก็ทรงอภิเษกสมรสกับพระนางพาริซาทิส ซึ่งเป็นพระขนิษฐาต่างพระราชมารดา โดยเป็นพระราชธิดาของกษัตริย์อาร์ตาเซิร์กซีสที่ 1 โดยประสูติแต่พระสนมอันเดียแห่งบาบิโลน

กษัตริย์เซิร์กซีสที่ 2 ทรงได้รับการยอมรับว่าเป็นกษัตริย์ในเปอร์เซียและกษัตริย์ซ็อกเดียนุสทรงได้รับการยอมรับว่าเป็นกษัตริย์ในดินแดนเอลามเท่านั้น คำจารึกแรกของโอคัสในพระนาม กษัตริย์ดาริอุสที่ 2 นั้นสามารถระบุช่วงเวลาในวันที่ 10 เดือนมกราคม 423 ปีก่อนคริสตกาล พระองค์ทรงเป็นผู้ว่าการมณฑลของเฮอร์เคเนียอยู่แล้ว และในไม่ช้าก็ได้รับการยอมรับว่าเป็นกษัตริย์จากมีเดีย บาบิโลเนีย และอียิปต์ กษัตริย์เซิร์กซีสที่ 2 ทรงปกครองเพียงสี่สิบห้าวัน พระองค์ก็ทรงถูกปลงพระชนม์โดยฟาร์นาซีอัสและเมนนอสทาเนสตามคำสั่งของกษัตริย์ซ็อกเดียนุสในขณะที่ทรงเมา ซ็อกเดียนุสได้รับการสนับสนุนจากแคว้นของพระองค์ แต่ก็ทรงถูกปลงพระชนม์ในอีกไม่กี่เดือนต่อมา กษัตริย์ดาริอุสที่ 2 ทรงกลายเป็นผู้ปกครองจักรวรรดิเปอร์เซียแต่เพียงพระองค์เดียวและทรงครองราชย์จนถึง 404 ปีก่อนคริสตกาล

## อ้างอิง


หมวดหมู่:ราชวงศ์ที่ยี่สิบเจ็ดแห่งอียิปต์
หมวดหมู่:ฟาโรห์ยุคราชวงศ์อาร์เคเมนิด
จักรพรรดิซ็อกเดียนุส

**ซ็อกเดียนุส** ( หรือ ; กรีก: Σογδιανὸς *Sogdianos*) เป็นผู้ปกครองแห่งจักรวรรดิอะคีเมนิดในช่วงระยะเวลาสั้น ๆ ในช่วงระหว่าง 424–423 ปีก่อนคริสตกาล รัชสมัยอันสั้นของพระองค์ ซึ่งกินระยะเวลาไม่เกินหกเดือน และเหตุการณืที่เกิดขึ้นภายในรัชสมัยของพระองค์นั้นส่วนใหญ่มาจากงานเขียนของเซซิอัส ซึ่งขึ้นชื่อว่าเป็นว่าหลักฐานที่ไม่เชื่อถือเท่าไหร่ และมีการบันทึกไว้ว่า พระองค์เป็นพระราชโอรสนอกสมรสของกษัตริย์อาร์ตาเซิร์กซีสที่ 1 โดยประสูติแต่พระสนมอโลจีนีแห่งบาบิโลน

## เบื้องหลังเกี่ยวกับพระองค์

### การสวรรคตของกษัตริย์อาร์ตาเซิร์กซีสที่ 1
คำจารึกชิ้นสุดท้ายที่กล่าวถึงกษัตริย์อาร์ตาเซิร์กซีสที่ 1 ที่ยังทรงมีพระชนม์ชีพอยู่นั้นระบุวันเวลาไว้ที่วันที่ 24 เดือนธันวาคม 424 ปีก่อนคริสตกาล โดยการสวรรคตของพระองค์เป็นเหตุให้พระราชโอรสอย่างน้อยสามพระองค์ได้ทรงประกาศพระองค์เองว่าเป็นพระราชาธิราช พระองค์แรกคือ กษัตริย์เซิร์กซีสที่ 2  ซึ่งมีการบันทึกไว้ว่าเป็นพระราชโอรสโดยชอบกฏมณเฑียรบาลของสมเด็จพระราชินีดามัสเปีย และทรงเคยดำรงตำแหน่งเป็นมกุฏราชกุมารมาก่อน และเห็นได้ชัดว่าการปกครองของกษัตริย์เซิร์กซีสที่ 2 ได้รับการยอมรับเฉพาะในดินแดนเปอร์เซียเท่านั้น พระองค์ที่สองคือกษัตริย์ซ็อกเดียนุส ซึ่งสันนิษฐานว่าทรงได้รับการยอมรับเฉพาะในดินแดนเอลามเท่านั้น พระองค์ที่สามคือ โอคัส ซึ่งเป็นพระราชโอรสของกษัตริย์อาร์ตาเซิร์กซีสที่ 1 โดยประสูติแต่พระสนมคอสมาร์ติดีนีแห่งบาบิโลน และเคยดำรงตำแหน่งผู้ว่าการมณฑลแห่งเฮอร์เคเนีย และพระองค์ทรงยังอภิเษกสมรสกับพระนางพาริซาทิส ซึ่งเป็นพระขนิษบานต่างพระราชมารดา ซึ่งเป็นพระราชธิดาของกษัตริย์อาร์ตาเซิร์กซีสที่ 1 โดยประสูติแต่พระสนมอันเดียแห่งบาบิโลน คำจารึกชิ้นแรกของโอคัสในพระนามกษัตริย์ดาริอุสที่ 2 สามารถระบุวันเวลาไว้ที่วันที่ 10 เดือนมกราคม 423 ปีก่อนคริสตกาล และดูเหมือนว่าเขาจะได้รับการยอมรับจากดินแดนมีดีส, บาบิโลเนีย และอียิปต์ หากถ้าว่ากษัตริย์ทั้งสามพระองค์ทรงประกาศตนเป็นกษัตริย์แห่งเปอร์เซียพร้อมกัน จะทำให้ในช่วงเวลาดังกล่าวจักรวรรดิอะคีเมนิดจะมีพระราชาธิราชจำนวนสามพระองค์ในช่วงระยะเวลาสั้น ๆ

### ความรุ่งเรืองและเสื่อมอำนาจ
สถานการณ์ที่วุ่นวายดังกล่าวเป็นเพียงระยะเวลาสั้นๆ จะยืนยันได้จากที่กษัตริย์เซิร์กซีสที่ 2 ทรงปกครองเพียงสี่สิบห้าวัน มีการบันทึกว่าพระองค์ทรงถูกปลงพระชนม์ขณะเมาตามคำสั่งของซ็อกเดียนุสโดยฟาร์นาซีอัสและเมนอสตาเนส ซึ่งเป็นผู้สมรู้ร่วมคิดที่เข้าข้างพระองค์ เห็นได้ชัดว่าทรงได้รับการสนับสนุนจากแคว้นของพระองค์และทรงครองราชย์เป็นเวลาหกเดือนกับอีกสิบห้าวันก่อนที่เจ้าชายโอคัส ซึ่งเป็นพระอนุชาต่างพระราชมารดา จะทรงจับตัวพระองค์ไป กษัตริย์ซ็อกเดียนุสทรงถูกสำเร็จโทษด้วยการให้สำลักเถ้าถ่าน ตามคำสัญญาของเจ้าชายโอคัสที่ว่าว่า กษัตริย์ซ็อกเดียนุสจะไม่สวรรคตด้วยคมดาบ ด้วยยาพิษ หรือด้วยความหิวโหย เจ้าชายโอคัสได้ทรงขึ้นสู่พระราชบัลลังก์แห่งจักรวรรดิอะคีเมนิดในฐานะกษัตริย์ดาริอุสที่ 2 และพระองค์ทรงเป็นผู้ปกครองเพียงพระองค์เดียวของจักรวรรดิเปอร์เซียจนถึง 404 ปีก่อนคริสตกาล

## พระนาม
พระองค์ถูกเรียกว่า Σογδιανὸς โดยแมนิโธและดิโอโดรุส ซิคุลุส และ Σεκυνδιανὸς โดยเซซิอัส

## อ้างอิง


หมวดหมู่:ราชวงศ์ที่ยี่สิบเจ็ดแห่งอียิปต์
หมวดหมู่:ฟาโรห์ยุคราชวงศ์อาร์เคเมนิด
สโมสรฟุตบอลนครราชสีมา มาสด้า ในฤดูกาล 2566–2567

การแข่งขันฟุตบอลฤดูกาลที่24ในลีกอาชีพของสโมสรฟุตบอลนครราชสีมา มาสด้า ประจำปี พ.ศ. 2566–พ.ศ. 2567

## การซื้อ-ขายนักเตะ

### เลกแรก
**เข้า**

**ออก**

### เลกสอง
**เข้า**

**ออก**

## ผู้เล่น
### ผู้เล่นของทีมหลัก
}
|rowspan="1" bgcolor="#ddffdd" style="font-size:85%"|
|rowspan="1" bgcolor="#ddffdd" style="font-size:85%" |
|
|-
|align="center"|เลกที่ 2
|bgcolor="#ffdddd" style="font-size:85%"|

|bgcolor="#ffdddd" style="font-size:85%"|

|bgcolor="#ffdddd" style="font-size:85%"|

|bgcolor="#ffdddd" style="font-size:85%"|

|bgcolor="#ffffdd" style="font-size:85%"|

|bgcolor="#ddffdd" style="font-size:85%"|
  
|bgcolor="#ddffdd" style="font-size:85%"|

|bgcolor="#ddffdd" style="font-size:85%"|

|-
|}
:**Note** :: ผู้เล่นที่ปล่อยตัวระหว่างตลาดซื้อขายนักเตะครั้งที่ 2: ผู้เล่นที่ลงทะเบียนระหว่างตลาดซื้อขายนักเตะครั้งที่ 2↔: ผู้เล่นที่มีสองสัญชาติ→: ผู้เล่นที่ออกจากสโมสรหลังจากลงทะเบียนในเลกแรกหรือเลกที่สอง
:

## ทีมงานผู้ฝึกสอน
### หัวหน้าผู้ฝึกสอน

### ทีมงาน

## การแข่งขัน
### ภาพรวม

### ไทยลีก 2

#### ตารางคะแนน

#### สถิติผลการแข่งขันในลีก

#### ผลการแข่งขันในลีกตามสัปดาห์

#### แมตช์

### ช้าง เอฟเอคัพ

#### แมตช์

### ลีกคัพ

## สถิติ

### สถิติผู้เล่น

|-
!colspan=16 style="background:#FF6600; color: Black; "|*ผู้รักษาประตู*

|-
!colspan=16 style="background:#FF6600; color: Black; "|*กองหลัง*

|-
!colspan=16 style="background:#FF6600; color: Black; "|*กองกลาง*

|-
!colspan=16 style="background:#FF6600; color: Black; "|*กองหน้า*

|-
!colspan=16 style="background:#FF6600; color: Black; "|*ผู้เล่นที่ออกจากทีมระหว่างฤดูกาลแต่ได้ลงเล่นในฤดูกาลนี้*

|-
|}

### ผู้ทำประตู
:นับรวมการแข่งขันอย่างเป็นทางการทั้งหมด. รายชื่อเป็นไปตามหมายเลขเสื้อในกรณีที่จำนวนประตูเท่ากัน. 

### คลีนชีตส์

## จำนวนผู้ชม

### ไทยลีก 2

**แหล่งที่มา:** ไทยลีก

### เอฟเอคัพ

**แหล่งที่มา:** ไทยลีก

## อ้างอิง

66–67
น
บาลงดอร์ 2023

**บัลลงดอร์ 2023** () จะเป็นงานประจำปีครั้งที่ 67 ของบาลงดอร์ ซึ่งจัดโดยฟร็องส์ฟุตโบล เพื่อยกย่องนักฟุตบอลที่ดีที่สุดในโลกในฤดูกาล 2022–23 นับเป็นครั้งที่สองในประวัติศาสตร์ของรางวัลนี้ที่จะมอบให้ตามผลของฤดูกาลแทนที่จะเป็นปีปฏิทิน โดยมีช่วงเวลาตั้งแต่วันที่ 1 สิงหาคม ค.ศ. 2022 ถึง 31 กรกฎาคม ค.ศ. 2023 ผู้ได้รับการเสนอชื่อเข้าชิงในพิธีจะได้รับการประกาศในเดือนสิงหาคม ค.ศ. 2023

## บาลงดอร์
ผู้ได้รับการเสนอชื่อเข้าร่วมพิธีจะประกาศในเดือนตุลาคม ค.ศ. 2023

## อ้างอิง

หมวดหมู่:บาลงดอร์
หอดูดาวแห่งชาติ (โคลอมเบีย)

**หอดูดาวแห่งชาติ** () ของประเทศโคลอมเบีย เป็นหอดูดาวแห่งแรกที่สร้างขึ้นในทวีปอเมริกา อาคารสร้างเสร็จเมื่อวันที่ 20 สิงหาคม 1803 ในกรุงโบโกตา เมืองหลวงของโคลอมเบีย และได้รับการประกาศให้เป็นอนุสรณ์สถานแห่งชาติโคลอมเบียตามกฤษฎีกาหมายเลข 1584 เมื่อวันที่ 11 สิงหาคม 1975 ปัจจุบันอยู่ภายในพื้นที่ของกาซาเดนาริญโญ และอยู่ติดกับคณะวิทยาศาสตร์ของมหาวิทยาลัยแห่งชาติโคลอมเบีย ซึ่งเปิดสอนหลักสูตรปริญญาโทและปริญญาเอกด้านดาราศาสตร์ที่เมืองมหาวิทยาลัยโบโกตา

## อ้างอิง

หมวดหมู่:หอดูดาวในประเทศโคลอมเบีย
สัจจะในชุมโจร (เสือสั่งฟ้า 3)

**สัจจะในชุมโจร (เสือสั่งฟ้า 3)** เป็นละครโทรทัศน์ไทยแนว แอคชั่น อาชญากรรม ออกอากาศทางช่อง 7 เอชดี ตั้งแต่วันที่ 29 ตุลาคม ถึง 4 ธันวาคม พ.ศ. 2565 ทุกวันศุกร์ เสาร์ และอาทิตย์ เวลา 20:30 น. จำนวน 17 ตอน สร้างจากนวนิยายของ กุสุมา สินสุข ซึ่งเป็นนามปากกาของสมสุข กัลย์จาฤก ศิลปินแห่งชาติสาขาศิลปะการแสดง (ภาพยนตร์-ละครโทรทัศน์) ประจำปีพุทธศักราช 2561 เป็นภาคที่ 3 และภาคสุดท้ายของไตรภาค *เสือสั่งฟ้า* นำโดย เสือสั่งฟ้า (พ.ศ. 2554) และ เสือสั่งฟ้า 2 พยัคฆ์ผยอง (พ.ศ. 2556) และละครเรื่องนี้เป็นละครเรื่องสุดท้ายในชีวิตของอรรคพันธ์ นะมาตร์

## เรื่องย่อ
หลังจากสงครามเอเชียแปซิฟิกสิ้นสุดลงหลายปี ณ ดงพญาเย็น ประตูสู่เขาใหญ่ ปรากฏว่า มีโจรสวมหน้ากากชื่อเสือเดชออกอาละวาด เสือเดชเป็นโจรที่มีคุณธรรมและซื่อสัตย์ เขามักจะปล้นคนรวยที่ฉ้อโกงหรือข้าราชการที่ฉ้อราษฎร์บังหลวงและแจกจ่ายทรัพย์สินที่ปล้นไปให้กับชาวบ้านที่ยากจน เขาจึงเป็นที่ชื่นชอบของชาวบ้านและได้รับสมญานามว่า "ราชาแห่งดงพญาเย็น" 

วันหนึ่งชายลึกลับพร้อมกับลูกน้องของเขาได้ช่วยเหลือหญิงสาวที่ได้รับบาดเจ็บชื่อเอื้อมจันทร์และแววดาวน้องสาวของราชันย์หรือเสือเดช เขาชื่อหาญ หาญ จริง ๆ แล้วเป็นจอมโจรผู้มีอาคมชื่อเสือหาญ เสือเดชแค้นเสือหาญเพราะเขาเชื่อมั่นว่าเสือหาญคือต้นเหตุที่ทำให้พ่อแม่เขาต้องตาย เขาจึงต้องล้างแค้นเสือหาญ

## นักแสดง

## เพลงประกอบละคร
*เพลง สุดเเรงหัวใจ = ศิลปิน สล็อตแมชชีน
*เพลง อยากให้รู้ว่ารัก = น้ำ กัญญ์กุลณัช

## อ้างอิง

หมวดหมู่:ละครโทรทัศน์ช่อง 7 เอชดี
หมวดหมู่:ละครโทรทัศน์ไทยในปี พ.ศ. 2565
หมวดหมู่:ละครโทรทัศน์ไทยแนวแอ็คชั่น
หมวดหมู่:ละครโทรทัศน์โดยกันตนา
หมวดหมู่:ละครโทรทัศน์ที่กำกับโดย อนุวัฒน์ ถนอมรอด
หมวดหมู่:ละครโทรทัศน์ไทยในคริสต์ทศวรรษ 2020
สาธารณรัฐประชาธิปไตยประชาชนเอธิโอเปีย

**สาธารณรัฐประชาธิปไตยประชาชนเอธิโอเปีย** ( **PDRE** ) ( อามารา : የኢትዮጵያ ሕዝባዊ ዲሞክራሲያዊ ሪፐብሊክ ,) เป็นรัฐสังคมนิยมในเอธิโอเปียและเอริเทรียในปัจจุบันตั้งแต่ปี 1987 ถึง 1991

สาธารณรัฐประชาธิปไตยประชาชนเอธิโอเปีย ก่อตั้งขึ้นในเดือนกุมภาพันธ์ 1987 ในฐานะรัฐพรรคเดียวของลัทธิมากซ์-เลนิน การประกาศใช้รัฐธรรมนูญสามสัปดาห์หลังจากได้รับการอนุมัติในการลงประชามติระดับชาติ เดร์กซึ่งเป็นรัฐบาลทหารที่ปกครองเอธิโอเปียในฐานะรัฐบาลเฉพาะกาล ตั้งแต่ปี 1974 ได้วางแผนเปลี่ยนผ่านไปสู่การปกครองของพลเรือนและประกาศเป็นสาธารณรัฐสังคมนิยมในปี 1984 หลังจากเตรียมการมาห้าปี พรรคแรงงานแห่งเอธิโอเปีย (WPE) ก่อตั้งขึ้นในปีเดียวกับ พรรคแนวหน้าที่นำโดยประธานพรรค เมินกึสทู ฮัยเลอ มารียัม เดร์กถูกยุบลงด้วยการสถาปนาสาธารณรัฐประชาธิปไตยประชาชนเอธิโอเปีย แต่ยังคงปกครองโดยพฤตินัยจนถึงเดือนกันยายนเมื่อมีรัฐบาลใหม่ สามเดือนหลังจากการเลือกตั้งทั่วไปในเดือนมิถุนายน รัฐนี้ถูกปกครองพรรคแรงานโดยมีเมินกิสตูเป็นทั้งประธานาธิบดีเอธิโอเปียและเลขาธิการพรรคแรงงาน

รัฐบาลของเอธิโอเปียนั้นเป็นรัฐรวมศูนย์ มีโครงสร้างทางอำนาจคล้ายกับรัฐคอมมิวนิสต์อื่นๆโดยมีเชนโก เป็นองค์กรที่มีอำนาจสูงสุดในเอธิโอเปีย โดยมีประธานาธิบดีทำหน้าที่เป็นประมุขแห่งรัฐและหัวหน้ารัฐบาล มีอำนาจบริหารและอำนาจนิติบัญญัติอย่างกว้างขวาง และทำหน้าที่เป็นประธานคณะกรรมการกฤษฎีกา ฐานะทั้งประธานาธิบดีและหัวหน้าพรรคของเมินกิสตู เขานั้นเป็นเผด็จการเสมือนจริง เขาและสมาชิกของเดร์กครองอำนาจในโปลิตบูโรของพรรคแรงงาน 

สาธารณรัฐประชาธิปไตยประชาชนเอธิโอเปียได้สืบทอดปัญหาที่ทำลายเอธิโอเปียตั้งแต่ยุคเดร์กรวมถึงทุกพภิกขภัยในปี 1983-1985 การพึ่งพาความช่วยเหลือจากต่างประเทศและความเสื่อมโทรมของขบวนการคอมมิวนิสต์ทั่วโลก และสหภาพโซเวียตได้ยุติการสนับสนุนเอธิโอเปียในปี 1990 และความขัดแย้งภายในที่เกิดจากสงครามกลางเมืองเอธิโอเปีย และ สงครามประกาศอิสรภาพเอริเทรีย ทำให้อำนาจของพรรคแรงงานถูกท้าทายมากขึ้นโดยกลุ่มติดอาวุธชาติพันธุ์และกลุ่มต่อต้านรัฐบาล ในเดือนพฤษภาคม 1991 เมินกึสตูถูกเนรเทศ ระบอบการปกครองนี้กินเวลาเพียงหนึ่งสัปดาห์ก่อนที่แนวร่วมประชาธิปไตยปฏิวัติประชาชนเอธิโอเปียได้โจมตีและบุกอาดดิสอาบาบา และยุบสาธารณรัฐประชาธิปไตยประชาชนเอธิโอเปียและแทนที่ด้วย รัฐบาลเปลี่ยนผ่านเอธิโอเปีย

## อ้างอิง

หมวดหมู่:ลัทธิคอมมิวนิสต์
หมวดหมู่:รัฐคอมมิวนิสต์
หมวดหมู่:รัฐรวบอำนาจเบ็ดเสร็จ
หมวดหมู่:ประวัติศาสตร์เอธิโอเปีย
อิควานัลมุสลิมีน

**สมาคมอิควานัลมุสลิมีน** () รู้จักกันในชื่อ **อิควานัลมุสลิมูน** () เป็นองค์กรซุนนีข้ามชาติที่ก่อตั้งในประเทศอียิปต์โดยฮะซัน อัลบันนา นักวิชาการอิสลามและครู ใน ค.ศ. 1928 คำสอนของอัลบันนากระจายไปนอกอียิปต์ เป็นแรงบันดาลใจต่อขบวนการลัทธิอิสลามสมัยใหม่ในปัจจุบันหลายกลุ่ม ตั้งแต่องค์กรการกุศลจนถึงพรรคการเมือง

กลุ่มนี้ขยายไปยังประเทศมุสลิมอื่น ๆ ด้วย แต่ยังคงเป็นหนึ่งในองค์กรที่ใหญ่ที่สุดในประเทศอียิปต์ แม้จะมีการปราบปรามของรัฐบาลอย่างต่อเนื่องตั้งแต่ ค.ศ. 1948 จนถึงปัจจุบัน กลุ่มนี้เคยเป็นกลุ่มชายขอบในการเมืองโลกอาหรับจนกระทั่งสงคราม 6 วันใน ค.ศ. 1967 เมื่อแนวคิดลัทธิอิสลามเข้ามาแทนที่แนวคิดชาตินิยมอาหรับหลังจากความพ่ายแพ้ของอาหรับต่ออิสราเอล ขบวนการนี้ก็ได้รับการสนับสนุนจากซาอุดีอาระเบีย ซึ่งมีศัตรูร่วมกันอย่างลัทธิคอมมิวนิสต์

อาหรับสปริงทำให้กลุ่มนี้มีสถานะถูกกฎหมายและมีอำนาจทางการเมืองอย่างมากในตอนแรก แต่ใน ค.ศ. 2013 กลับประสบกับภาวะพลิกผันอย่างรุนแรง อิควานัลมุสลิมีนในอียิปต์ได้รับการทำให้ถูกกฎหมายใน ค.ศ. 2011 และชนะการเลือกตั้งบางส่วน ซึ่งรวมการเลือกตั้งประธานาธิบดีใน ค.ศ. 2012 ที่มุฮัมมัด มุรซี ผู้ลงสมัครรับเลือกตั้ง กลายเป็นประธานาธิบดีอียิปต์คนแรกที่มีอำนาจจากการเลือกตั้ง ปีถัดมา หลังจากการประท้วงครั้งใหญ่และการก่อความไม่สงบ เขาถูกโค่นล้มจากทหารและกักกันไว้ในบ้าน กลุ่มนี้ถูกแบนในอียิปต์และมีการประกาศเป็นองค์กรก่อการร้าย ซาอุดีอาระเบียและสหรัฐอาหรับเอมิเรตส์ดำเนินการตาม โดยขับเคลื่อนด้วยการรับรู้ว่ากลุ่มนี้เป็นภัยคุกคามต่อการปกครองแบบอำนาจนิยม ทางกลุ่มอ้างว่าตนเป็นองค์กรสันติสุขที่เป้นประชาธิปไตย และผู้นำ "ประณามความรุนแรงและการกระทำที่รุนแรง"

ปัจจุบัน ประเทศหลักที่หนุนหลังอิควานัลมุสลิมีนคือกาตาร์และตุรกี ณ ค.ศ. 2015 รัฐบาลบาห์เรน, อียิปต์, รัสเซีย, ซีเรีย, ซาอุดีอาระเบีย และสหรัฐอาหรับเอมิเรตส์จัดให้กลุ่มนี้เป็นองค์กรก่อการร้าย

## อ้างอิง

## ข้อมูล

* Abdullahi, Abdurahman (Baadiyow) (October 2008) "The Islah Movement: Islamic moderation in war-torn Somalia" *Hiiraan Online* Mogadishu, Somalia
* Ankerl, Guy (2000) *Coexisting Contemporary Civilizations: Arabo-Muslim, Bharati, Chinese, and Western*. INUPRESS, Geneva. 
* 
* Cohen, Nick (9 July 2006) "The Foreign Office ought to be serving Britain, not radical Islam" *The Observer* London
* 
* Leikrn, Robert S. and Steven Brooke (2007) "The Moderate Muslim Brotherhood", *Foreign Affairs*.
* Mallmann, Klaus-Michael and Martin Cüppers (2006) *Halbmond und Hakenkreuz: Das 'Dritte Reich', die Araber und Palästina* Wissenschaftliche Buchgesellschaft, Darmstadt. 
* Mayer, Thomas (1982) "The Military Force of Islam: The Society of the Muslim Brethren and the Palestine Question, 1945–1948", in Kedourie, Elie and Haim, Sylvia G. (1982) *Zionism and Arabism in Palestine and Israel*. Frank Cass, London, pp.&nbsp;100–117, 
* 
* Zahid, Mohammed (2012) *The Muslim Brotherhood and Egypt's Succession Crisis: The Politics of Liberalisation and Reform in the Middle East*. I. B. Tauris 

## แหล่งข้อมูลอื่น
หอดูดาวแห่งชาติ (เม็กซิโก)

**หอดูดาวแห่งชาติ** () ของประเทศเม็กซิโก เป็นหอดูดาวที่เริ่มสร้างขึ้นในปี 1878 ดำเนินการโดยมหาวิทยาลัยอิสระแห่งชาติเม็กซิโกตั้งแต่ปี 1929

ตัวหอดูดาวเริ่มแรกถูกสร้างขึ้นที่ปราสาทชาปุลเตเปกในเม็กซิโกซิตี จากนั้นย้ายไปที่ตากูบายาชานเมืองทางตะวันตก จากนั้นจึงย้ายไปที่รัฐปวยบลาในช่วงกลางศตวรรษที่ 20 และในปี 1967 เนื่องจากมลภาวะทางแสง จึงย้ายไปที่ซิเอร์ราซานเปโดรมาร์ตีร์ในรัฐบาฮากาลิฟอร์เนียจนถึงปัจจุบัน

ที่หอดูดาวแห่งนี้มีการติดตั้งกล้องโทรทรรศน์แบบริตชี–เครเตียง 3 กล้อง กล้องโทรทรรศน์ 1.5 ม. ติดตั้งในปี 1970 กล้องโทรทรรศน์ 0.84 ม. ติดตั้งในปี 1972 และกล้องโทรทรรศน์ 2.12 ม. สร้างขึ้นตั้งแต่ปี 1974 จนถึงปี 1979 ซึ่งถือเป็นกล้องโทรทรรศน์ที่ใหญ่ที่สุดในประเทศเม็กซิโก


2.12m_Telescope-SanPedroMartir_Observatory-BajaCalifornia-Mexico.jpg|alt=2.12m 望遠鏡の建物| อาคารกล้องโทรทรรศน์ 2.12 ม.
1.5m_Telescope-SanPedroMartir_Observatory-BajaCalifornia-Mexico.jpg|alt=1.5m 望遠鏡の建物| อาคารกล้องโทรทรรศน์ 1.5 ม.
0.84m_Telescope-SanPedroMartir_Observatory-BajaCalifornia-Mexico.jpg|alt=0.84m 望遠鏡の建物| อาคารกล้องโทรทรรศน์ 0.84 ม.
0.84m_Telescope_Building-Sierra_SanPedroMartir-BajaCalifornia-Mexico.jpg|alt=下方から見た天文台| หอดูดาวมองจากด้านล่าง


## อ้างอิง

หมวดหมู่:สิ่งก่อสร้างในเม็กซิโกซิตี
หมวดหมู่:หอดูดาวในประเทศเม็กซิโก
หอดูดาวแห่งชาติ (จีน)

**หอดูดาวแห่งชาติ** () หรือชื่อเต็มว่า **หอดูดาวแห่งชาติสถาบันวิทยาศาสตร์จีน** () เป็นหอดูดาวที่ดำเนินการโดยสถาบันวิทยาศาสตร์จีน ก่อตั้งขึ้นเมื่อวันที่ 25 เมษายน 2001 โดยการรวมหอดูดาว 4 แห่ง สถานีสังเกตการณ์ 3 แห่ง และสถาบันวิจัย 1 แห่งของสถาบันวิทยาศาสตร์จีน สำนักงานใหญ่ตั้งอยู่ที่หอดูดาวปักกิ่งเดิมที่ชานเมืองปักกิ่ง มีกล้องโทรทรรศน์ขนาด 2.16 ม. และกล้อง LAMOST อยู่ที่สถานีสังเกตการณ์ซิงหลงเมืองซิงหลงในมณฑลเหอเป่ย์

## โครงสร้างพื้นฐาน
### หอดูดาว
* หอดูดาวปักกิ่ง ที่ปักกิ่ง
* หอดูดาวเซี่ยงไฮ้ ที่เซี่ยงไฮ้
* หอดูดาวจื่อจินซาน ที่หนานจิง
* หอดูดาวยูนนาน ที่คุนหมิง
* หอดูดาวซินเจียง ที่อุรุมชี

### สถานีสังเกตการณ์
* สถานีสังเกตการณ์ดาวเทียมฉางชุน ที่ฉางชุน

### สถาบันวิจัย
* สถาบันวิจัยเทคโนโลยีดาราศาสตร์และทัศนศาสตร์หนานจิง ที่ หนานจิง

## สิ่งตีพิมพ์
ตั้งแต่เดือนพฤศจิกายน 2006 นิตยสารรายเดือน "ดาราศาสตร์แห่งชาติจีน" (中国国家天文) ได้รับการตีพิมพ์ ด้วยความร่วมมือกับนิตยสาร ท้องฟ้า & กล้องโทรทรรศน์ เผยแพร่ความรู้ด้านวิทยาศาสตร์อวกาศและการพัฒนาอวกาศ

## อ้างอิง

หมวดหมู่:หอดูดาวในประเทศจีน
หมวดหมู่:สิ่งก่อสร้างในปักกิ่ง
หอดูดาวแห่งชาติ (บราซิล)

**หอดูดาวแห่งชาติ** (, ON) ของประเทศบราซิล เป็นสถาบันทางวิทยาศาสตร์ที่ตั้งอยู่ในเมืองรีโอเดจาเนโร ในรัฐรีโอเดจาเนโร ก่อตั้งขึ้นในปี 1827 เป็นหนึ่งในสถาบันวิทยาศาสตร์ที่เก่าแก่ที่สุดในประเทศ จุดประสงค์เริ่มแรกคือเพื่อเป็นแนวทางในการศึกษาทางภูมิศาสตร์ของดินแดนบราซิลและสอนการเดินเรือ

ปัจจุบันได้พัฒนาการวิจัย การสอน และการให้บริการด้านเทคโนโลยี โดยมีหน้าที่รับผิดชอบในการสร้าง แจกจ่าย และอนุรักษ์ สำหรับการวิจัยและการศึกษาทาง ดาราศาสตร์ ฟิสิกส์ดาราศาสตร์ และ ธรณีฟิสิกส์ มีการเปิดสอนหลักสูตรระดับปริญญาตรี  ปริญญาโท และปริญญาเอก ในสาขาเหล่านี้ นอกจากนี้ยังได้มีการตั้งสถาบันอื่น ๆ เช่น อุตุนิยมวิทยา (ปี 1909) ห้องปฏิบัติการดาราศาสตร์ฟิสิกส์แห่งชาติ (ปี 1980) ซึ่งเดิมเคยเป็นหอดูดาวดาราศาสตร์ฟิสิกส์บราซิล และ พิพิธภัณฑ์ดาราศาสตร์และวิทยาศาสตร์ที่เกี่ยวข้อง (ปี 1985)

มีการจัดคณะสำรวจทางวิทยาศาสตร์ ซึ่งขณะนั้นรู้จักกันในชื่อว่า หอดูดาวจักรพรรดิแห่งรีโอเดจาเนโร (Imperial Observatório do Rio de Janeiro) ซึ่งไปสังเกตการณ์การผ่านของดาวศุกร์เมื่อวันที่ 6 ธันวาคม 1882 ในบริเวณใต้ทะเลใต้ของช่องแคบมาเจลลัน และ เพื่อคำนวณระยะทางจากโลกถึงดวงอาทิตย์

นอกจากนี้ยังได้มีการประสานงานคณะเดินทางจากบราซิล สหราชอาณาจักร และ สหรัฐอเมริกา โดยได้มีการไปสังเกตการณ์สุริยุปราคา เต็มดวงเมื่อ วันที่ 29 พฤษภาคม 1919 ที่ เมืองโซบรัล รัฐเซอารา คณะสำรวจของอังกฤษได้ภาพดวงอาทิตย์ที่สามารถพิสูจน์การเบี่ยงเบนของแสงได้จากทฤษฎีสัมพัทธภาพทั่วไปที่ตีพิมพ์โดย อัลเบิร์ต ไอน์สไตน์ ในปี 1915 เป็นการยืนยันทฤษฎีนี้เป็นครั้งแรก ร่วมกับภาพที่ได้รับบนเกาะปริงซีป ในประเทศเซาตูแมอีปริงซีป บนชายฝั่งตะวันตกของ ทวีปแอฟริกา

## อ้างอิง

หมวดหมู่:หน้าที่มีแผนที่
หมวดหมู่:Coordinates on Wikidata
หมวดหมู่:หอดูดาวในประเทศบราซิล
หมวดหมู่:สิ่งก่อสร้างในรีโอเดจาเนโร
จักรพรรดิอาร์ตาเซิร์กซีสที่ 3

**โอคัส** (กรีก: Ὦχος Ochos) เป็นที่รู้จักกันในพระนามเมื่อทรงครองราชย์แล้วว่า **อาร์ตาเซิร์กซีสที่ 3** (เปอร์เซียโบราณ: Artaxšaçāʰ; กรีก: Ἀρταξέρξης) เป็นจักรพรรดิแห่งจักรวรรดิอะคีเมนิด ระหว่างตั้งแต่ราว 359/58 ถึง 338 ปีก่อนคริสตกาล พระองค์เป็นพระราชโอรสและผู้สืบทอดพระราชบัลลังก์ของกษัตริย์อาร์ตาเซิร์กซีสที่ 2 และพระราชมารดาของพระองค์คือ สตาเตรา

ก่อนที่พระองค์ทรงขึ้นครองพระราชบัลลังก์ พระองค์เป็นข้าหลวงและผู้บัญชาการกองทัพของพระราชบิดาของพระองค์ กษัตริย์อาร์ตาเซิร์กซีสทรงขึ้นสู่อำนาจหลังจากพระเชษฐาพระองค์หนึ่งของพระองค์ทรงถูกสำเร็จโทษ อีกพระองค์ทรงทำอัตวินิบาตกรรม และพระองค์สุดท้ายก็ทรงถูกสังหาร และพระราชบิดาของพระองค์ กษัตริย์อาร์ตาเซิร์กซีสที่ 2 เสด็จสวรรคต หลังจากทรงขึ้นเป็นกษัตริย์ได้ไม่นาน กษัตริย์อาร์ตาเซิร์กซีสที่ 3 ทรงได้สังหารเชื้อพระวงศ์ทั้งหมดเพื่อรักษาตำแหน่งของพระองค์ในฐานะกษัตริย์ พระองค์ทรงเริ่มดำเนินการทางทหารครั้งใหญ่สองครั้งกับอียิปต์ ซึ่งดำเนินการทางทหารครั้งแรกนั้นล้มเหลว และตามมาด้วยการก่อกบฏทั่วส่วนตะวันตกของจักรวรรดิของพระองค์ และการำเนินการทางทหารทครั้งที่สอง กษัตริย์อาร์ตาเซิร์กซีสที่ 3 ก็ทรงเอาชนะเนคทาเนโบที่ 2 ฟาโรห์แห่งอียิปต์ได้ และผนวกดินแดนอียิปต์กลับสู่จักรวรรดิเปอร์เซีย หลังจากเป็นอิสระเป็นระยะเวลาหกทศวรรษ

ในปีต่อๆ มาของกษัตริย์อาร์ตาเซิร์กซีส พระราชอำนาจของกษัตริต์ฟิลิปที่ 2 แห่งมาซิดอนได้เพิ่มมากขึ้นในดินแดนกรีซ ซึ่งพระองค์พยายามโน้มน้าวชาวกรีกให้ก่อการกบฏต่อจักรวรรดิอะคีเมนิด แต่ถูกต่อต้านโดยกษัตริย์อาร์ตาเซิร์กซีส และด้วยการสนับสนุนของพระองค์ เมืองเพริธอสก็สามารถต่อต้านการปิดล้อมของกองทัพมาซิโดเนียได้

ปรากฏหลักฐานเกี่ยวกับพระราชนโยบายในการก่อสร้างสิ่งปลูกสร้างใหม่ที่เมืองเพอร์เซโพลิส ในพระชนม์ชีพบั้นปลายของพระองค์ ซึ่งกษัตริย์อาร์ตาเซิร์กซีสที่ 3 ได้ทรงโปรดให้สร้างพระราชวังใหม่และสร้างสุสานของพระองค์เอง และเริ่มโครงการก่อสร้างระยะยาว เช่น ประตูที่ยังสร้างไม่แล้วเสร็จ

## พระนาม
*อาร์ตาเซิร์กซีส* เป็นรูปแบบภาษาละตินของภาษากรีก *Artaxerxes* (Αρταξέρξης) ซึ่งมาจากภาษาเปอร์เซียโบราณ Artaxšaçā ("พระองค์ ผู้ทรงปกครองด้วยสัจจะ") เป็นที่รู้จักกันในภาษาอื่นว่า; อีลาไมต์ *Ir-tak-ik-ša-iš-ša*, *Ir-da-ik-ša-iš-ša*; อัคคาเดียน *Ar-ta-ʾ-ḫa-šá-is-su*; เปอร์เซียกลางและเปอร์เซียใหม่ *Ardašīr* ส่วนพระนามส่วนพระองค์ของพระองค์คือ *โอคัส* (กรีก: Ὦχος *Ôchos*; บาบิโลน: 𒌑𒈠𒋢 *Ú-ma-kuš*)

## อ้างอิง


## บรรณานุกรม
* 
* 
* 
* 

หมวดหมู่:ราชวงศ์ที่สามสิบเอ็ดแห่งอียิปต์
หมวดหมู่:ฟาโรห์ยุคราชวงศ์อาร์เคเมนิด
จักรพรรดิอาร์ตาเซิร์กซีสที่ 2

**อาร์เซส** (กรีก: Ἄρσης; ระหว่างประมาณ 445 – 359/8 ปีก่อนคริสตกาล) เป็นที่รู้จักกันในพระนามเมื่อครองราชย์แล้วว่า **อาร์ตาเซิร์กซีสที่ 2** (เปอร์เซียโบราณ: 𐎠𐎼𐎫𐎧𐏁𐏂 *Artaxšaçāʰ*; กรีก: Ἀρταξέρξης) เป็นจักรพรรดิแห่งจักรวรรดิอะคีเมนิด ระหว่าง 405/4 ปีก่อนคริสตกาล ถึง 358  ปีก่อนคริสตกาล พระองค์เป็นพระราชโอรสและผู้สืบทอดพระราชบัลลังก์ของกษัตริย์ดาริอุสที่ 2 (ทรงครองราชย์ระหว่าง 423 – 405/4 ปีก่อนคริสตกาล) และพระราชมารดาของพระองค์คือ พาริซาทิส

หลังจากการทรงขึ้นครองราชย์ได้ไม่นาน อาร์ตาเซิร์กซีสที่ 2 ทรงต้องเผชิญกับการต่อต้านจากไซรัส ผู้เยาว์ พระอนุชาของพระองค์ ผู้ซึ่งรวบรวมกองทัพที่ประกอบด้วยกองทหารจากข้าหลวงแห่งลีเดียและไอโอเนีย ตลอดจนทหารรับจ้างชาวกรีกในการแย่งชิงพระราชบัลลังก์ โดยกองทัพของทั้งสองฝ่ายได้สู้รบที่คูนาซาในช่วง 401 ปีก่อนคริสตกาล ซึ่งส่งผลให้เจ้าชายไซรัสทรงพ่ายแพ้และสิ้นพระชนม์ ซึ่งต่อจากช่วงเวลาดังกล่าว กษัตริย์อาร์ตาเซิร์กซีสที่ 2 ต้องจะเผชิญกับการราบปรามกับการก่อกบฏอีกหลายครั้ง การก่อกบฏโดยอีวากอรัสที่ 1 (ทรงครองราชย์ราว 411–374 ปีก่อนคริสตกาล) ในไซปรัสระหว่าง 391–380 ปีก่อนคริสตกาล การก่อกบฏโดยชาวฟินีเซียในช่วงราว 380 ปีก่อนคริสตกาล และที่สำคัญที่สุด คือ การก่อกบฏโดยคณะผู้ปกครองทางตะวันตกที่รู้จักกันในนามของ การปฏิวัติข้าหลวงครั้งยิ่งใหญ่ (Great Satraps' Revolt) ในช่วงทศวรรษที่ 360 และ 350 ก่อนคริสตกาล ซึ่งนำโดยบุคคลที่มีชื่อเสียง เช่น ดาตาเมส, อาริโอบาร์ซาเนส และออโตฟราดาเตส

ผู้ปกครองของจักรวรรดิพาร์เธียทรงถือว่า กษัตริย์อาร์ตาเซิร์กซีสที่ 2 ทรงเป็นต้นเชื้อสายราชวงศ์แห่งพาร์เธีย

## อ้างอิง


หมวดหมู่:พระมหากษัตริย์อาร์เคเมนิด
ปู่เจ้าลาวจก

[thumb|ภาพเขียนแสดง "ลาวจักกราช" ใน[วัดมิ่งเมือง (จังหวัดเชียงราย)|วัดมิ่งเมือง]]

**ปู่เจ้าลาวจก** หรือ **ลาวจักกราช** เป็นต้นราชวงศ์ของพญามังราย (เป็นปฐมกษัตริย์ของราชวงศ์ลาว) ปรากฏอยู่ในตำนานหลายฉบับ เช่น *[[ตำนานพื้นเมืองเชียงใหม่]]* *ตำนานเมืองพะเยา* *ตำนานเมืองเงินยางเชียงแสน* *พงศาวดารโยนก* ฯลฯ 

## ชื่อ
อภิชิต ศิริชัย เสนอว่า "ปู่จ้าวลาวจก" เป็นคนละคนกับ "ลาวจง" ที่เป็นต้นราชวงศ์ของพญามังราย โดยชื่อของปู่เจ้าลาวจกปรากฏในตำนานพระธาตุดอยตุง ว่าใน พ.ศ.561 ว่าพระเจ้าอชุตราช ได้นำเอาพระบรมสารีริกธาตุไปประดิษฐานที่วัดพระธาตุดอยตุง โดยไปซื้อที่ดินของปู่จ้าวลาวจก และได้ขอให้ปู่จ้าวลาวจกและย่าเฒ่าลาวจกเป็นผู้เฝ้าดูแลพระธาตุ

ส่วนลาวจงผู้เป็นปฐมกษัตริย์ของราชวงศ์ลาว ขึ้นปกครองเมือง “เชียงลาว” ในปีที่พระเจ้าอนิรุทธมหาราชแห่งพุกาม ตัดศักราช ตรงกับ จ.ศ. 1 หรือ พ.ศ. 1181 ทำให้ “ลาวจก” กับ “ลาวจง” มีอายุห่างกันถึง 620 ปี 

## เนื้อหาตำนาน
ปู่เจ้าลาวจกเป็นผู้นำชาวลัวะ มีที่ตั้งถิ่นฐานเดิมอยู่ดอยตุง ดังความว่า "หัวหน้าชนเผ่าละว้าเรียกกันว่า ปู่เจ้าลาวจก หรือ ลาวจังกราช ผู้มีถิ่นกำเนิดอยู่แถวดอยตุง หรือ  ดอยเกตุบรรพต ราว พ.ศ. 430" บรรดากษัตริย์ละว้าชาติพันธุ์มีการสืบราชวงศ์ต่อมาจนถึงพญามังราย กษัตริย์ลำดับที่ 25 ของลวจักรราช ต่อมาได้รวบรวมหัวเมืองต่าง ๆ เป็นอาณาจักรล้านนา

*ตำนานพื้นเมืองเชียงใหม่* ระบุว่า เมื่อพระเจ้าอนุรุทธแห่งพุกาม ประชุมกษัตริย์เมืองต่าง ๆ เพื่อตั้งศักราชใหม่ ปรากฏว่าพวกลุ่มน้ำกกหามีกษัตริย์ไม่ พระอินทร์จึงส่งลาวจงเทวบุตร ก่าย "เกินเงิน" (บันไดเงิน) แต่จอมเขายุคุนธร มาสู่บริเวณดอยตุงที่ต้นไม้หมากขะทัน พร้อมบริวารหนึ่งพันคน ลาวจงเทวบุตรมายืนบนแท่นเงินใต้ต้นหมากขะทัน (พุทรา) แล้วกลายเพศจากเทวดา โอปปาติกะเป็นมนุษย์เหนือแท่นเงินนั้น ชาวเมืองจึงยกให้เป็นปฐมกษัตริย์พระองค์แรก บ้างว่าเป็นหัวหน้าชนชาติไทที่อพยพมาจากแคว้นจก (ทางตอนใต้ของจีน) เดิมทีเรียกขานกันว่า "ปู่เจ้าลาวจก" คือเป็นผู้มีจอบมาก (จกหมายถึงจอบ) และได้ให้ประชาชนทั่วไปเช่าจอบเพื่อทำนา

ในตำนานที่เกี่ยวข้องกับดอยตุงระบุว่า ปู่เจ้าลาวจกมีศรัทธาในพระพุทธศาสนาถวายข้าวใส่บาตรให้แด่พระพุทธเจ้าเมื่อครั้งพระองค์เสด็จผ่านมายังบริเวณดอยดินแดงหรือดอยตุงแห่งนี้ 

ต่อมาปู่เจ้าลาวจกได้ส่งโอรสไปครองเมืองต่าง ๆ ทั้งเมืองเชียงของ เมืองยอง เมืองเชียงลาว และเมืองเงินยาง (หิรัญนครเงินยางหรือเชียงแสน ที่เป็นที่ประสูติของพญามังราย)

## สถานที่อันเนื่องในตำนาน
ดอยสามเส้าหรือดอยสามยอด ประกอบด้วยดอยทา เป็นทางขึ้นลงซื้อขายแลกเปลี่ยนระหว่างกลุ่มลาวจกกับพวกชาวเมืองที่ราบดอยตุง ดอยย่าเถ้า ที่อยู่ภรรยาปู่เจ้าลาวจก ดอยดินแดงเป็นที่อยู่ปู่เจ้าลาวจก ภายหลังคือดอยตุง ภายหลังดอยสามเส้านี้ มีชื่อเรียกอีกชื่อหนึ่งว่า "ดอยนางนอน"

## อ้างอิง

หมวดหมู่:คติชนไทย
หมวดหมู่:บุคคลในตำนานไทย
จักรพรรดิอาร์เซสแห่งเปอร์เซีย

**อาร์เซส** (; ) หรือที่รู้จักในพระนามเมื่อครองราชย์แล้วว่า **อาร์ตาเซิร์กซีสที่ 4** (;  ; ) เป็นจักรพรรดิพระองค์ที่สิบสองของจักรวรรดิอะคีเมนิด ซึ่งทรงปกครองระหว่าง 338 ถึง 336 ปีก่อนคริสตกาล

พระองค์ทรงขึ้นครองพระราชบัลลังก์ต่อจากกษัตริย์อาร์ตาเซิร์กซีสที่ 3 ผู้เป็นพระราชบิดาของพระองค์ ซึ่งทรงเป็นผู้ที่ทำของจักรวรรดิเปอร์เซียรุ่งโรจน์ขึ้นมาอีกครั้งหนึ่ง แต่พระองค์ทรงถูกวางยาพิษโดยขันทีนามว่า บาโกอัส และภายหลังได้วางให้พระองค์นั่งบนพระราชบัลลังก์ด้วยความคาดหวังว่าจะสามารถควบคุมพระองค์ได้ ด้วยการที่จักรวรรดิอะคีเมนิดอ่อนแอลงจากการลอบปลงพระชนม์ของกษัตริย์อาร์ตาเซิร์กซีสที่ 3 และการสืบทอดพระราชบัลลังก์ของกษัตริย์อาร์เซส ทำให้สันนิบาตคอรินธ์จึงได้ส่งกองทับทหารเข้ามาในเอเชียในช่วง 336 ปีก่อนคริสตกาล

กษัตริย์อาร์เซสทรงความพยายามที่จะปลดปล่อยพระองค์เองจากอิทธิพลของขันทีบาโกอัส โดยการพยายามวางยาพิษขันที แต่ไม่สำเร็จ พระองค์กลับยอมดื่มยาพิษตามคำสั่งของขันทีบาโกอัสแทน และขันทีบาโกอัสได้วางให้ดาริอุสที่ 3 ซึ่งทรงเป็นลูกพี่ลูกน้องของกษัตรริย์อาร์เซส ขึ้นสืบทอดพระราชบัลลังก์ต่อจากพระองค์

## พระนาม
ข้อมูลกรีกเขียนถึงพระองค์เป็น  และนั่นอาจเป็นพระนามจริงของพระองค์ แต่ Xanthus trilingue และเครื่องปั้นดินเผาจากซามาเรียรายงานว่าพระองค์ใช้พระปรมาภิไธยอาร์ตาเซิร์กซีสที่ 4 ตามพระราชบิดา และพระอัยกา

 เป็นรูปภาษากรีกของภาษาเปอร์เซียเก่า  ซึ่งได้รับการรับรองในรูปภาษาอเวสตะว่า  และใช้งานในคำประสมชื่อภาษาเปอร์เซียเก่าหลายแห่ง เช่น ,  และ  ในทางภาษาศาสตร์ คำนี้มีความเกี่ยวข้องกับภาษากรีก  แปลว่า "ชาย, ความเป็นชาย"

## พระราชประวัติ
อาร์เซสเป็นพระราชโอรสองค์เล็กสุดของจักรพรรดิอาร์ตาเซิร์กซีสที่ 3 กับพระมเหสีอาตอสซา อาร์เซสมีพระเชษฐาหลายพระองค์ มีเพียงพระองค์เดียวที่่ยืนยันพระนามแล้ว คือ Bisthanes เปอร์เซียในรัชสมัยอาร์ตาเซิร์กซีสที่ 3 กำลังฟื้นฟู โดยพระองค์ได้จัดระเบียบจักรวรรดิของตนใหม่และปราบปรามกบฏทั่วประเทศ อย่างไรก็ตาม โชคของเปอร์เซียสิ้นสุดลงอย่างกะทันหันในฤดูใบไม้ร่วง 338 ปีก่อน ค.ศ. เมื่อพระองค์ทรงปลงพระชนม์โดยขันทีและ chiliarch บาโกอัส ผู้ทะเยอทะยานที่สั่งให้วางยาพิษใส่ การสวรรคตก่อนวัยอันควรของอาร์ตาเซิร์กซีสที่ 3 ถือเป็นปัญหาสำหรับเปอร์เซีย และอาจมีบทบาทต่อการทำให้ประเทศเสื่อมถอย พระราชโอรสส่วนใหญ่ของอาร์ตาเซิร์กซีสที่ 3 ถูกบาโกอัสสังหาร ยกเว้นอาร์เซสและ Bisthanes บาโกอัสผู้ต้องการเป็นผู้กำหนดตัวประมุข แต่งตั้งให้อาร์เซสหนุ่มขึ้นครองบัลลังก์

## อ้างอิง

## บรรณานุกรม
### สมัยโบราณ
*Arrian, The Anabasis of Alexander.
*Diodorus Siculus, *[[Bibliotheca historica]]*.
*Justin, Epitome of the Philippic History of Pompeius Trogus.

### สมัยใหม่
* 
* 
* 
* 

หมวดหมู่:ฟาโรห์ยุคราชวงศ์อาร์เคเมนิด
หมวดหมู่:ราชวงศ์ที่สามสิบเอ็ดแห่งอียิปต์
ชุบรอคีต

**ชุบรอคีต** ( จาก ) เป็นหมู่บ้านในเขตผู้ว่าการอัลบุฮัยเราะฮ์ ประเทศอียิปต์ ซึ่งมีชื่อเสียงจากการเป็นตั้งของ "ยุทธการที่ชุบรอคีต" ระหว่างกองทัพของนโปเลียน โบนาปาร์ตกับทหารม้ามัมลูกภายใต้การนำของมูรัด เบย์ในวันที่ 13 กรกฎาคม ค.ศ. 1798

จากสำมะโน ค.ศ. 2017 ชุบรอคีตมีประชากร 28,505 คน

## อ้างอิง
เบสซุส

**เบสซุส** หรือ **เบสซอส** (เปอร์เซียโบราณ: *Bayaçā; กรีก: Βήσσος) หรือที่รู้จักในพระนามเมื่อครองราชย์แล้วว่า **อาร์ตาเซิร์กซีสที่ 5** (เปอร์เซียโบราณ: 𐎠𐎼𐎫𐎧𐏁𐏂𐎠 *Artaxšaçāʰ*; กรีก: Ἀρταξέρξης; เสด็จสวรรคตในช่วงฤดูร้อน เมื่อ 329 ปีก่อนคริสตกาล) เป็นข้าหลวงในส่วนตะวันออกของจักรวรรดิอะคีเมนิดของแคว้นแบคเตรีย รวมถึงเป็นจักรพรรดิแห่งจักรวรรดิอะคีเมนิดที่ทรงประกาศพระองค์เอง ตั้งแต่ระหว่าง 330 ถึง 329 ปีก่อนคริสตกาล

กษัตริย์เบสซุส ซึ่งสมาชิกพระองค์หนึ่งของราชวงศ์อะคีเมนิด ได้ทรงเข้ามามีอำนาจไม่นานหลังจากปลงพระชนม์กษัตริย์ดาริอุสที่ 3 ผู้ซึ่งเป็นผู้ปกครองที่ชอบด้วยกฎมณเฑียรบาล (ทรงครองราชย์ระหว่าง 336 – 330 ปีก่อนคริสตกาล) และต่อมากษัตริย์เบสซุส ก็ทรงพยายามที่จะยึดครองบริเวณตะวันออกของจักรวรรดิเพื่อต่อต้านกษัตริย์แห่งมาซิโดเนียพระนามว่า อเล็กซานเดอร์มหาราช (ทรงครองราชย์ระหว่าง 336 – 323 ปีก่อนคริสตกาล) แต่จักรวรรดิของพระองค์เริ่มแตกสลายอย่างรวดเร็ว รวมถึงแคว้นแบคเตรีย ซึ่งเป็นศูนย์กลางอำนาจหลัก พระองค์ทรงถูกจับกุมโดยขุนนางของพระองค์เอง ขณะที่ทรงหลบหนีเข้าไปในแคว้นซ็อกเดีย และส่งมอบตัวพระองค์ให้กับอเล็กซานเดอร์มหาราช ซึ่งพระองค์จะทรงถูกสำเร็จโทษที่เอคบาทานาในเวลาต่อมา

กษัตริย์เบสซุสได้ปรากฏอยู่ในมหากาพย์ชอฮ์นอเมของเปอร์เซียในช่วงคริสต์ศตวรรษที่ 11 ในชื่อ จานูซีปาร์/จานุสยาร์ ภายในเรื่องเมื่อเห็นว่าพระองค์ทรงอยู่ในตำแหน่งที่สิ้นหวัง ยานุซิพาร์จึงร่วมมือกับมาห์ยาร์ (นาบาร์ซาเนส) ปลงพระชนม์กษัตริย์ดาราที่ 2 (ดาริอุสที่ 3) จากนั้นจึงพยายามเจรจากับอิสกันดาร์ (อเล็กซานเดอร์) ซึ่งในที่สุดก็ได้พบกับพระองค์ หลังจากพิธีพระบรมศพของกษัตริย์ดารา กษัตริย์อิสกันดาร์จึงได้ประหารชีวิตจานูซีปาร์และมาห์ยาร์

## อ้างอิง


## บรรณานุกรม

* 

หมวดหมู่:พระมหากษัตริย์อาร์เคเมนิด
ม้าตัวเก็งหาย

"**ม้าตัวเก็งหาย**" () เป็นเรื่องสั้นเรื่องหนึ่งใน 56 เรื่องที่เกี่ยวกับเชอร์ล็อก โฮมส์ เขียนโดยอาร์เธอร์ โคนัน ดอยล์  ตีพิมพ์ครั้งแรกใน *[[นิตยสารสแตรนด์]]*ในเดือนธันวาคม ค.ศ. 1892 วาดภาพประกอบโดยซิดนีย์ พาเก็ต และยังเป็นเรื่องสั้นลำดับแรกจากทั้งหมด 12 เรื่องที่รวบรวมตีพิมพ์ในหนังสือรวมเรื่องสั้น *[[เชอร์ล็อก โฮมส์ ชุด จดหมายเหตุ|เรื่องสั้นเชอร์ล็อก โฮมส์ ชุด จดหมายเหตุ]]* ในปี ค.ศ. 1893 

ดอยล์ถือว่าเรื่อง "ม้าตัวเก็งหาย" เป็นหนึ่งในเรื่องสั้นเชอร์ล็อก โฮมส์เรื่องโปรดของตน "ม้าตัวเก็งหาย" เป็นหนึ่งในเรื่องสั้นเชอร์ล็อก โฮมส์ที่เป็นที่นิยมที่สุด เป็นเรื่องราวเกี่ยวกับม้าแข่งชื่อดังที่หายตัวไป  (เป็นม้าของพันเอกรอสที่ชนะเลิศในการแข่งขันจนมีชื่อเสียง) ในช่วงก่อนการแข่งขันที่สำคัญรวมทั้งมีการฆาตกรรมผู้ฝึกม้าของม้าตัวดังกล่าว เรื่องสั้นโดดเด่นด้วยบรรยากาศของทุ่งดาร์ตมัวร์อันเป็นสถานที่เกิดเหตุและสภาพแวดล้อมของกีฬาแข่งขันในช่วงปลายสมัยวิกตอเรีย เนื้อเรื่องมีความเกี่ยวพันกับ "ความผิดประหลาดของสุนัขในตอนกลางคืน":

## ประวัติการตีพิมพ์
"ม้าตัวเก็งหาย" ตีพิมพ์ครั้งแรกในสหราชอาณาจักรใน*[[นิตยสารสแตรนด์]]*เมื่อเดือนธันวาคม ค.ศ. 1892 และในสหรัฐอเมริกาใน*นิตยสารสแตรนด์*ฉบับสหรัฐเมื่อเดือนมกราคม ค.ศ. 1893 และยังตีพิมพ์ในนิตยสาร*[[ฮาเพอส์วีกลี]]* (สหรัฐอเมริกา) ในวันที่ 25 กุมภาพันธ์ ค.ศ. 1893 ภาพวาดประกอบเนื้อเรื่อง 9 ภาพวาดโดยซิดนีย์ พาเก็ต ตีพิมพ์ใน*[[นิตยสารสแตรนด์]]* และ 2 ภาพวาดโดย W. H. Hyde ตีพิมพ์ในนิตยสาร*ฮาเพอส์วีกลี*  เรื่องสั้นถูกรวมในหนังสือรวมเรื่องสั้น *[[เชอร์ล็อก โฮมส์ ชุด จดหมายเหตุ|เรื่องสั้นเชอร์ล็อก โฮมส์ ชุด จดหมายเหตุ]]* ซีงตีพิมพ์ในเดือนธันวาคม ค.ศ. 1893 ในสหราชอาณาจักร และเดือนกุมภาพันธ์ ค.ศ. 1894 ในสหรัฐอเมริกา

## อ้างอิงและบรรณานุกรม
;อ้างอิง

;บรรณานุกรม
* 
* 
* 

## แหล่งข้อมูลอื่น
*
*
*
*text of The Silver Blaze by Arthur Conan Doyle

หมวดหมู่:เรื่องสั้นเชอร์ล็อก โฮมส์
ฟาโรห์คาบาช

**คาบาช** หรือ **คาบาบาช** หรือ **คาบบาช** ทรงพำนักอยู่ที่เมืองซาอิสในเขตปกครองท้องถิ่นลำดับที่ห้าของอียิปต์ล่างในช่วงศตวรรษที่ 4 ก่อนคริสตกาล ระหว่างการยึดครองอียิปต์ครั้งที่สองของเปอร์เซีย (ระหว่าง 343–332 ปีก่อนคริสตกาล) พระองค์ทรงได้นำการปฏิวัติต่อต้านการปกครองของเปอร์เซียร่วมกับพระราชโอรสพระองค์โตของพระองค์ในช่วงระหว่าง 338 ถึง 335 ปีก่อนคริสตกาล ไม่กี่ปีก่อนการพิชิตอียิปต์โดยกษัตริย์อเล็กซานเดอร์มหาราช กล่าวกันว่าฟาโรห์เนคทาเนโบที่ 2 ซึ่งเป็นผู้ปกครองอียิปต์พระองค์สุดท้ายที่ถูกเนรเทศอาจจะทรงให้ความช่วยเหลือในการก่อกบฏดังกล่าว แต่พระองค์อาจจะทรงความล้มเหลวในการก่อกบฏ

ไม่ค่อยทราบเกี่ยวกับข้อมูลของฟาโรห์คาบาช พระองค์ทรงได้รับการขนานพระนามว่าเป็น "เจ้าแห่งดินแดนทั้งสอง" คือ กษัตริย์แห่งอียิปต์บนและล่าง และในพระนาม "บุตรแห่งรา" อีกพระนามหนึ่งของฟาโรห์ และทรงมีพระนามครองราชย์ว่า *เซเนน-เซเทป-เอน-พทาห์* ในบันทึกคำสั่งโดยทอเลมี ลากิเดส ซึ่งทรงขึ้นเป็นฟาโรห์ปโตเลมีที่ 1 โซเตอร์ เมื่อ 305 ปีก่อนคริสตกาล

ในช่วงทศวรรษที่ 330 ก่อนคริสตกาล ผู้ปกครองชาวอียิปต์พระนามว่า คามบาซุตเอน ซึ่งเป็นที่รู้จักอย่างกว้างขวางในพระนาม คาบาช ได้ทรงนำการรุกรานเข้าสู่ราชอาณาจักรคุช ซึ่งถูกกษัตริย์นาสตาเซนทรงสามารถเอาชนะได้ตามที่บันทึกไว้ในจารึก ซึ่งปัจจุบันอยู่ในพิพิธภัณฑ์เบอร์ลิน โลงพระศพของพระโคอาพิสที่ปรากฏพระนามของพระองค์ถูกพบในวิหารเซราพิสแห่งซักกอเราะฮ์ ซึ่งสามารถย้อนหลังไปถึงปีที่ 2 แห่งการครองราชย์ของพระองค์

## อ้างอิง


หมวดหมู่:ฟาโรห์
จาง หลิงเฮ่อ

**จาง หลิงเฮ่อ** (; ; เกิด 30 ธันวาคม ค.ศ. 1997) เป็นนักแสดงชาวจีน เขาเป็นที่รู้จักจากบทบาทใน *[[ของรักของข้า]]* (2022), *[[เหนือเมฆาชะตาลิขิต]]* (2023) และ *[[เล่ห์รักวังคุนหนิง]]* (2023)

ในปี ค.ศ. 2020 ได้เซ็นสัญญาเข้าเป็นนักแสดงในสังกัด Star times Entertainment และได้เปิดตัวในฐานะนักแสดงกับบทนำในละครเรื่อง *[[ซูฉือ ใต้เท้าสาวยอดนักสืบ]]* (2020) 

## ประวัติ
**จาง หลิงเฮ่อ** 张凌赫 (Zhang LingHe) ชื่อเดิมคือ 张家玮 (Zhang Jiawei) เกิดเมื่อวันที่ 30 ธันวาคม ปี 1997 ที่เมืองอูซี มณฑลเจียงซู ประเทศจีน น้ำหนัก61 กิโลกรัม ส่วนสูง 190 เซนติเมตร  

ศิษย์เก่าโรงเรียนมัธยมต้น Tianyi โรงเรียนชื่อดังแห่งเมืองอูซี เก่งคณิตศาสตร์และฟิสิกส์ เคยชนะได้อันดับสองในการแข่งขันฟิสิกส์ระดับจังหวัด จบการศึกษาสาขาวิศวกรรมไฟฟ้าที่มหาวิทยาลัย Nanjing Normal University และเป็นสมาชิกสมาคมการบินและอวกาศ ชื่อแฟนด้อมของเขาคือ Welder Wire ที่แปลว่า ลวดเชื่อม มาจากสาขาที่เขาเรียน ถึงจะจบสาขาวิศวะ แต่หลังจากได้เจอต้นสังกัด Star Times 众星时代传媒 เขาก็เบนเข็มมาสนใจด้านการแสดง

จางหลิงเฮ่อเป็นหนึ่งในนักแสดงที่ไม่ได้จบสาขาการแสดง แต่มีความเชี่ยวชาญทางวิทยาศาสตร์ ด้วยพรสวรรค์และรูปลักษณ์อันหล่อเหลา บวกกับความสูงที่โดดเด่น ทำให้เขาได้รับบทเป็นพระเอกตั้งแต่ซีรีส์เรื่องแรกที่เข้าวงการในปี 2020 กับซีรีส์ ซูฉือ ใต้เท้าสาวยอดนักสืบผ่านมาเกือบสามปีในวงการบันเทิง เขาเคยได้รับรางวัลนักแสดงดาวรุ่งหน้าใหม่จากงาน Golden Bud Network Film and Television Festival ครั้งที่ 5 (2021) และ รางวัลนักแสดงผู้มีศักยภาพและพัฒนาการยอดเยี่ยมแห่งปีจากงาน Weibo Night 2022 (2023) 

## ผลงานการแสดง
### ละครโทรทัศน์

## รายการ

## รางวัล

## อ้างอิง
หมวดหมู่:นักแสดงจีน
หมวดหมู่:บุคคลที่เกิดในปี พ.ศ. 2540
แสงเอกรงค์

**แสงเอกรงค์** () หรือ **รังสีเอกรงค์** () คือคลื่นของแสง ที่ประกอบด้วยความถี่หรือความยาวคลื่นเดียว เช่น หากเป็นสีแดงก็จะประกอบด้วยคลื่นแสงสีแดงความถี่ค่าเดียวเท่านั้น และถ้าเป็นสีเขียวก็จะประกอบด้วยคลื่นแสงสีเขียวเท่านั้น และไม่สามารถแยกได้โดยใช้สเปกโทรมิเตอร์ เช่น ปริซึม

แสงมีสมบัติขึ้นอยู่กับความยาวคลื่น แสงที่มีสี ต่าง ๆ กันมีความยาวคลื่นแตกต่างกัน แสงที่เปล่งออกมาจากแหล่งกำเนิดแสงทั่วไป (เช่น ดวงอาทิตย์ หลอดไฟสีขาว) เป็นส่วนผสมรวมของแสงที่ความยาวคลื่นแตกต่างกันหลายค่า การแยกด้วยปริซึมหรืออุปกรณ์ที่ทำให้เกิดการกระจายแสงได้ จะสามารถยืนยันได้ว่าแสงที่มีความยาวคลื่นต่าง ๆ ผสมปนเปกันอยู่

## ตัวอย่างและคุณสมบัติ
[thumb|300x300px| [เลเซอร์ (แดง เขียว น้ำเงิน)]]
แสงเอกรงค์มีความยาวคลื่นแสงเพียงบางช่วงเท่านั้น ดังนั้นจึงมีสมบัติต่าง ๆ
* แสงสีส้มจากหลอดโซเดียมซึ่งมักใช้สำหรับเป็นไฟถนนนั้น ใกล้เคียงกับแสงเอกรงค์ ภายใต้แสงของหลอดโซเดียม เราไม่สามารถรับรู้สีที่หลากหลายได้ และแม้เมื่อดูสิ่งพิมพ์สี ก็จะดูเหมือนภาพขาวดำที่มีเฉดสีส้ม
* แสงเลเซอร์ เป็นแสงเอกรงค์ และเฟสของแสงจะสม่ำเสมอกัน (เป็นอาพันธ์) ดังนั้นจึงสามารถเกิดปรากฏการณ์ (เช่น การแทรกสอด) ได้

## อ้างอิง

หมวดหมู่:รงคศาสตร์
หมวดหมู่:แสง
เคอเคินฮอฟ

**เคอเคินฮอฟ** (; ) มีอีกชื่อว่า **สวนแห่งยุโรป** เป็นหนึ่งในสวนดอกไม้ที่ใหญ่ที่สุดในโลก ตั้งอยู่ที่เทศบาลลิสเซอ ประเทศเนเธอร์แลนด์ รายงานจากเว็บไซต์ทางการ สวนเคอเคินฮอฟมีพื้นที่  และมีการปลูกหน่อดอกไม้ประมาณ 7 ล้านดอกทุกปี เคอคเินฮอฟเป็นที่รู้จักจากดอกทิวลิป และมีดอกไม้ชนิดอื่น ๆ เช่น ไฮอะซินท์, แดฟโฟดิล, ลิลลี, กุหลาบ, คาร์เนชัน และไอริส

เคอเคินฮอฟตั้งอยู่ในจังหวัดเซาท์ฮอลแลนด์ โดยอยู่ทางใต้ของฮาร์เลมและทางตะวันตกเฉียงใต้ของอัมสเตอร์ดัม แม้ว่าพื้นที่นี้จะเปิดสำหรับกิจกรรมส่วนตัวและเทศกาลตลอดทั้งปี แต่เคอเคินฮอฟเปิดให้บุคคลทั่วไปเข้าชมเฉพาะในช่วงจัดแสดงทิวลิปเพียง 8 สัปดาห์ ตั้งแต่กลางเดือนมีนาคมถึงกลางเดือนพฤษภาคมเท่านั้น โดยช่วงที่มีผู้เข้าชมมากที่สุดอยู่ใกล้ช่วงกลางเดือนเมษายน ทั้งนี้ขึ้นอยู่กับสภาพอากาศในฤดูปลูกที่แตกต่างกันไปทุกปี ใน ค.ศ. 2019 มีผู้เข้าชมเคอเคินฮอฟถึง 1.5 ล้านคน เทียบเท่ากับผู้เข้าชม 26,000 คนต่อวัน โดยเทียบกับจำนวนผู้เช้าชมในริกส์มิวเซียมเฉลี่ยที่ 8,000 คนต่อวัน และ Efteling มีผู้เข้าชม 14,000 คนต่อวัน

## อ้างอิง

## แหล่งข้อมูลอื่น

*
*Keukenhof Gardens Creative Commons Photo Slideshow
อาพันธ์

[thumb|แสง[เลเซอร์เป็นแสงอาพันธ์]]
**อาพันธ์** () หรือ **โคฮีเรนซ์** (coherence) เป็นหนึ่งในสมบัติของคลื่น โดยเป็นสมบัติที่แสดงระดับของความที่คลื่นมีเฟสตรงกัน ซึ่งบ่งบอกถึงความง่ายในการเกิดการแทรกสอด ถ้าคลื่นแสงเป็นแสงเอกรงค์จะเกิดการแทรกสอดกันเสมอ คำตรงกันข้ามกับอาพันธ์คือ **อนาพันธ์** (incoherence)

## ภาพรวม
การแทรกสอดหมายถึงการที่คลื่นหลาย ๆ ลูกแผ่มาซ้อนทับกันแล้วเกิดการเสริมหรือหักล้างทำให้แอมพลิจูดเพิ่มหรือลดลง เพื่อให้สังเกตการแทรกสอดได้อย่างชัดเจน จำเป็นต้องมีความสอดคล้องกันของเฟสและแอมพลิจูดของคลื่นที่ทับซ้อนกัน ถ้าคลื่นสองลูกที่มีความถี่เท่ากันซ้อนทับกัน และแอมพลิจูดและเฟสของคลื่นมีความสัมพันธ์ในระดับหนึ่ง คลื่นที่รวมกันจะมีความเข้มคงที่ ตัวอย่างเช่น ถ้าคลื่นสองลูกมีแอมพลิจูดเท่ากันแต่เฟสต่างกัน 180° คลื่นจะซ้อนทับแล้วหักล้างกันหายไป ถ้าทั้งแอมพลิจูดและเฟสเท่ากัน จะสร้างเป็นคลื่นที่มีแอมพลิจูดเป็น 2 เท่า ในกรณีนี้ สามารถเกิดริ้วการแทรกสอดขึ้นได้จากการซ้อนทับกันของคลื่นทั้งสองที่มีความต่างเฟสต่างกันในบริเวณต่าง ๆ อย่างไรก็ตาม หากแอมพลิจูดและเฟสของคลื่นทั้งสองมีการผันแปรแบบสุ่ม ความเข้มของคลื่นที่รวมกันก็จะผันแปรแบบสุ่มเช่นกัน และจะไม่ปรากฏริ้วการแทรกสอดใด ๆ ขึ้น

จะเรียกว่าคลื่นสองคลื่นมีความเป็น **อาพันธ์** กันหากแอมพลิจูดและเฟสของคลื่นสัมพันธ์กันและสามารถก่อให้เกิดริ้วการแทรกสอดได้ หากความสัมพันธ์ของแอมพลิจูดและเฟสระหว่างทั้งสองเปลี่ยนแปลงแบบสุ่มและไม่สามารถเกิดริ้วของการแทรกสอดได้ จะเรียกว่าคลื่นนั้นเป็น **อนาพันธ์** กัน

แนวคิดของอาพันธ์ถูกนำมาใช้ครั้งแรกในด้าน ทัศนศาสตร์ เพื่ออธิบายความอ่อนไหวของคลื่นแสงที่จะรบกวน แต่ปัจจุบันยังถูกนำมาใช้ในด้านอื่น ๆ เช่น สวนศาสตร์ และรวมถึง กลศาสตร์ควอนตัม

## อ้างอิง

หมวดหมู่:กลศาสตร์ควอนตัม
หมวดหมู่:ทัศนศาสตร์
หมวดหมู่:หลักการสำคัญของฟิสิกส์
หมวดหมู่:กลศาสตร์คลื่น
หมวดหมู่:การประมวลผลสัญญาณเรดาร์
ตั๋งโห

**ตั๋งโห** (เสียชีวิตต้นปี ค.ศ. 221) มีชื่อภาษาจีนกลางว่า **ต่ง เหอ** ()  ชื่อรอง **โยฺ่วไจ่** () เป็นขุนนางของรัฐจ๊กก๊กในยุคสามก๊กของจีน เดิมเป็นขุนนางของขุนศึกเล่าเจี้ยงก่อนจะมาเป็นขุนนางของเล่าปี่ (จักรพรรดิผู้สถาปนารัฐจ๊กก๊ก) หลังเล่าเจี้ยงยอมจำนนต่อเล่าปี่ในปี ค.ศ. 214 โดยตั๋งโหรับราชการในสำนักของเล่าปี่ร่วมกับจูกัดเหลียงจนกระทั่งตั๋งโหเสียชีวิตในอีกเจ็ดปีถัดมา ตั๋งโหมีชื่อเสียงในเรื่องความมัธยัธถ์และคุณธรรมจึงได้รับความนับถือจากผู้คนในจ๊กก๊ก

## ประวัติช่วงต้น
ตั๋งโหเป็นชาวอำเภอจือเจียง (枝江) เมืองลำกุ๋น (南郡 *หนานจฺวิ้น*) ซึ่งปัจจุบันคือนครจือเจียง มณฑลหูเป่ย์ บ้านเกิดของบรรพบุรุษของตั๋งโหคือในอำเภอกังจิว (江州 *เจียงโจฺว*) เมืองปากุ๋น (巴郡 *ปาจฺวิ้น*) ในช่วงปลายยุคราชวงศ์ฮั่นตะวันออก ในปี ค.ศ. 196 ตั๋งโหนำครอบครัวย้ายกลับไปทางตะวันตกเข้ามณฑลเอ๊กจิ๋ว เล่าเจี้ยงตั้งให้ตั๋งโหเป็นนายอำเภอ (長 *จ่าง*) ของอำเภอหนิวปี้ (牛鞞) และอำเภอเจียงยฺเหวียน (江原) ตั๋งโหยังได้รับการแต่งตั้งให้มีตำแหน่งนายอำเภอเซงโต๋ (成都令 *เฉิงตูลิ่ง*)

## รับราชการกับเล่าเจี้ยง

## รับราชการกับเล่าปี่

## จูกัดเหลียงยกย่องตั๋งโหและคนอื่น ๆ

## คำวิจารณ์

## ดูเพิ่ม
รายชื่อบุคคลในยุคสามก๊ก

## หมายเหตุ

## อ้างอิง

* ตันซิ่ว (ศตวรรษที่ 3). *[[สามก๊กจี่]]* (*ซันกั๋วจื้อ*).
* ฉาง ฉฺวี (ศตวรรษที่ 4). *[[หฺวาหยางกั๋วจื้อ]]*.
* เผย์ ซงจือ (ศตวรรษที่ 5). *[[อรรถาธิบายสามก๊กจี่]]* (*ซันกั๋วจื้อจู้*).

หมวดหมู่:ขุนนางของจ๊กก๊ก
หมวดหมู่:ข้าราชการของเล่าปี่
หมวดหมู่:ข้าราชการของเล่าเจี้ยง
ชิเซโด

**ชิเซโด** () เป็นบริษัทเครื่องสำอางข้ามชาติของญี่ปุ่นที่ก่อตั้งขึ้นในโตเกียวใน ค.ศ. 1872 ประเภทผลิตภัณฑ์ประกอบด้วย: ผลิตภัณฑ์บำรุงผิว เครื่องสำอาง ผลิตภัณฑ์ดูแลผิวกาย ผลิตภัณฑ์ดูแลเส้นผม และน้ำหอม บริษัทเป็นหนึ่งในบริษัทเครื่องสำอางที่เก่าแก่ที่สุดในโลกและฉลองครบรอบ 150 ปีใน ค.ศ. 2022 เป็นบริษัทเครื่องสำอางที่ใหญ่ที่สุดในญี่ปุ่น และเป็นบริษัทเครื่องสำอางที่ใหญ่เป็นอันดับ 5 ของโลก ในประเทศญี่ปุ่น ชิเซโดมีจำหน่ายที่เคาน์เตอร์เครื่องสำอางในห้างสรรพสินค้าบางแห่งและร้านขายยาส่วนใหญ่ บริษัทเป็นเจ้าของแบรนด์และบริษัทในเครือมากมายทั่วโลก นอกเหนือไปจากแบรนด์ผู้ก่อตั้ง บริษัทมีสำนักงานใหญ่ในโตเกียว และซื้อขายในตลาดหลักทรัพย์โตเกียว

## ประวัติบริษัท
### ก่อตั้ง
อาริโนบุ ฟูกูฮาระอดีตหัวหน้าเภสัชกรของกองทัพเรือจักรวรรดิญี่ปุ่น ก่อตั้ง Shiseidō Pharmacy ใน ค.ศ. 1872 หลังจากการเยือนสหรัฐอเมริกาและยุโรป อาริโนบุได้เพิ่มน้ำพุโซดาเข้าไปในร้าน ต่อมาได้เติบโตเป็นธุรกิจร้านอาหาร Shiseidō Parlor และนำไปสู่การเปิดตัวไอศกรีมในญี่ปุ่นในที่สุด ชื่อ *ชิเซโด* มาจากสำนวนจีนที่มีความหมายว่า "สรรเสริญคุณงามความดีของแผ่นดินซึ่งหล่อเลี้ยงชีวิตใหม่และนำมาซึ่งคุณค่าอันสำคัญยิ่ง"

อาริโนบุส่งต่อบริษัทของเขาให้กับ ชินโซ ฟูกูฮาระ ลูกชายของเขา ซึ่งกลายเป็นประธานคนที่ 2 ของบริษัทใน ค.ศ. 1913 หลังจากประสบการณ์ของชินโซ ที่เดินทางไปยุโรปและสหรัฐอเมริกา เขาเริ่มสนใจโฆษณาที่เป็นจุดขายขนาดใหญ่สำหรับชิเซโดซึ่งทำให้เขาทุ่มเททรัพยากรมากมายให้กับการออกแบบของบริษัท ซึ่งส่วนใหญ่สามารถเห็นได้จากบรรจุภัณฑ์ของผลิตภัณฑ์และนิตยสารในยุคนั้น

## อ้างอิง

หมวดหมู่:บริษัทของญี่ปุ่น
หมวดหมู่:ตราสินค้าญี่ปุ่น
หมวดหมู่:ตราสินค้าหรูหรา
หมวดหมู่:บริษัทนานาชาติที่มีสำนักงานใหญ่อยู่ในญี่ปุ่น
หมวดหมู่:บริษัทญี่ปุ่นที่ก่อตั้งในปี พ.ศ. 2415
มุมเฟส

**มุมเฟส** () อาจหมายถึง
* มุมเฟส (ฟิสิกส์)
*มุมเฟส (ดาราศาสตร์)
## ดูเพิ่ม
* เฟส
เธอกับฉันเพื่อนกันใช่มั้ย (ไม่ใช่!!)

เป็นซีรีส์ไลต์โนเวลญี่ปุ่น ที่เขียนโดยนานะ นานานะและวาดภาพประกอบโดย Parum โดยเริ่มตีพิมพ์ในเดือนมกราคม พ.ศ. 2564 ภายใต้สำนักพิมพ์ เด็งเงกิบุงโกะ ของ แอสกีมีเดียเวิร์กส์ มังงะดัดแปลงวาดภาพประกอบโดย Kamelie โดยได้รับการตีพิมพ์ในนิตยสารมังงะโชเน็น Dengeki Daioh ของ ASCII Media Works ตั้งแต่เดือนสิงหาคม พ.ศ. 2564 และมีการประกาศสร้างเป็นอนิเมะโทรทัศน์โดยสตูดิโอเจซีสตาฟ ออกอากาศตั้งแต่เดือนเมษายนถึงมิถุนายน พ.ศ. 2568 

## ตัวละคร
;
:
;
:
;
:
;
:
;
:
;
:
## สื่อ
### ไลต์โนเวล

### มังงะ
มังงะที่ดัดแปลงที่วาดภาพประกอบโดย Kamelie เริ่มตีพิมพ์ในนิตยสาร Dengeki Daioh ของแอสกีมีเดียเวิร์กส์ เมื่อวันที่ 27 สิงหาคม พ.ศ. 2564 โดยเล่มแรกวางจำหน่ายเมื่อวันที่ 9 พฤษภาคม พ.ศ. 2565

### อนิเมะ
ในเดือนสิงหาคม พ.ศ. 2565 มีการประกาศว่าซีรีส์ไลต์โนเวลนี้จะได้รับการดัดแปลงเป็นอนิเมะ ต่อมาได้รับการเปิดเผยว่าซีรีส์อนิเมะโทรทัศน์นี้ผลิตโดยสตูดิโอเจซีสตาฟ กำกับโดยโยเฮ ซูซูกิ พร้อมบทที่เขียนโดยยาเอโมริโนะซึ ออกแบบตัวละครโดยนัตสึกิ โอยามะ และดนตรีโดยจุน อิชิกาวะ ออกอากาศตั้งแต่วันที่ 4 เมษายน ถึงวันที่ 20 มิถุนายน พ.ศ. 2568 พ.ศ. 2568 มีเพลงเปิดคือ  ร้องโดยฮันนี่เวิร์คส์ร่วมกับ HaKoniwalily ในขณะที่เพลงปิดคือ "Dear My Soleil" ร้องโดฮินะ ทาจิบานะ พลัสมีเดียเน็ตเวิร์คเอเชียได้รับลิขสิทธิ์ซีรีส์นี้ในเอเชียตะวันออกเฉียงใต้และจะออกอากาศทางช่อง Aniplus Asia

#### รายชื่อตอน

## หมายเหตุ

## อ้างอิง

## แหล่งข้อมูลอื่น
*  
*  
*  
*  
* 

หมวดหมู่:ไลต์โนเวล
หมวดหมู่:มังงะชุด
หมวดหมู่:การ์ตูนญี่ปุ่นแนวโชเน็ง
หมวดหมู่:การ์ตูนญี่ปุ่นแนวสุขนาฏกรรมจินตนิยม
หมวดหมู่:การ์ตูนญี่ปุ่นแนวชีวิตโรงเรียน
หมวดหมู่:นิยายญี่ปุ่นที่ตีพิมพ์ในปี พ.ศ. 2564
หมวดหมู่:มังงะที่ตีพิมพ์ในปี พ.ศ. 2565
หมวดหมู่:ฟีนิกซ์ (สำนักพิมพ์)
หมวดหมู่:เจซีสตาฟ
หมวดหมู่:มังงะของสำนักพิมพ์แอสกีมีเดียเวิร์กส์
หมวดหมู่:อนิพลัส
วอร์เนอร์บราเธอส์พิคเจอส์

**วอร์เนอร์บราเธอส์พิคเจอส์** () เป็นบริษัทผลิตและจัดจำหน่ายภาพยนตร์อเมริกันในเครือวอร์เนอร์บราเธอส์พิคเจอส์กรุป ของวอร์เนอร์บราเธอส์เอ็นเตอร์เทนเมนต์ (ท้ายที่สุดแล้ววอร์เนอร์บราเธอส์ดิสคัฟเวอรี เป็นเจ้าของทั้งคู่) สตูดิโอเป็นผู้ผลิตภาพยนตร์หลักสำหรับภาพยนตร์ไลฟ์แอ็กชันภายใน Warner Bros. Pictures Group และตั้งอยู่ที่ Warner Bros. Studios complex ในเบอร์แบงก์ แคลิฟอร์เนีย ภาพยนตร์การ์ตูนที่ผลิตโดยวอร์เนอร์บราเธอส์แอนิเมชัน ก็อยู่ภายใต้ร่มธงของสตูดิโอเช่นกัน

ปัจจุบัน วอร์เนอร์บราเธอส์พิคเจอส์เป็น 1 ใน 5 สตูดิโอภาพยนตร์ไลฟ์แอ็กชันภายใน Warner Bros. Pictures Group สตูดิโออื่น ๆ ได้แก่ นิวไลน์ซินีมา, ดีซี สตูดิโอส์, Castle Rock Entertainment และ Spyglass Media Group เครื่องรางยมทูตซึ่งเป็นภาคสุดท้ายของภาพยนตร์ชุดแฮร์รี่ พอตเตอร์ เป็นภาพยนตร์ที่ทำรายได้สูงสุดทั่วโลกของสตูดิโอที่ 1.3 พันล้านเหรียญสหรัฐ

## อ้างอิง

หมวดหมู่:บริษัทของสหรัฐ
หมวดหมู่:บริษัทอเมริกันที่ก่อตั้งในปี พ.ศ. 2466
เอกรงค์ (แก้ความกำกวม)

**เอกรงค์** หรือ **โมโนโครม** () หมายถึงการที่มีอยู่เพียงสีเดียวหรือเฉดสีเดียว โดยมากหมายถึงภาพที่เป็นสีขาวดำ
*เอกรงค์ - ความหมายโดยภาพรวม
*จิตรกรรมเอกรงค์ - จิตรกรรมที่วาดภาพโดยเน้นใช้เพียงสีเดียว
*เอกรงค์เทา - หรือ ศิลปะเอกรงค์
*แสงเอกรงค์ - คลื่นแสงที่มีเพียงความยาวคลื่นเดียว
*จอภาพเอกรงค์ - จอภาพสีขาวดำ
*เอกรงค์ (วงดนตรี) - วงดนตรีโดยจิรพรรณ อังศวานนท์และสินนภา สารสาส
แดเนียล เลวี

**แดเนียล ฟิลิป เลวี** (; เกิด 8 กุมภาพันธ์ ค.ศ. 1962) เป็นนักธุรกิจชาวอังกฤษที่ดำรงตำแหน่งประธานเจ้าหน้าที่บริหารของสโมสรทอตนัมฮอตสเปอร์ในพรีเมียร์ลีกตั้งแต่ปี ค.ศ. 2001 ถึงปี ค.ศ. 2025 โดยกลายเป็นผู้บริหารที่ดำรงตำแหน่งดังกล่าวยาวนานที่สุดก่อนที่จะออกจากตำแหน่ง

## ชีวิตในวัยเด็ก
เลวีเกิดที่เอสเซกซ์ ประเทศอังกฤษ พ่อแม่เป็นชาวยิว แบร์รี เลวี พ่อของเขาเป็นเจ้าของธุรกิจค้าปลีกเสื้อผ้า Mr Byrite (ต่อมาเปลี่ยนชื่อเป็น Blue Inc) เขาเป็นแฟนทอตนัมฮอตสเปอร์มาตลอดชีวิต และเขาดูการแข่งขันครั้งแรกที่ไวต์ฮาร์ตเลน ในนัดที่เจอกับควีนส์พาร์กเรนเจอส์ เมื่อเขาอายุ 7 หรือ 8 ขวบในคริสต์ทศวรรษ 1960

## อ้างอิง

หมวดหมู่:นักธุรกิจชาวอังกฤษ
หมวดหมู่:ชาวอังกฤษเชื้อสายยิว
หมวดหมู่:กรรมการและประธานสโมสรฟุตบอลทอตนัมฮอตสเปอร์
กุยเตียว

**กุยเตียว** (, *คุยทาว*) หรือประเทศเวียดนามเรียก **หูเตี๊ยวนามวาง** (; ) คือก๋วยเตี๋ยวน้ำชนิดหนึ่งของประเทศกัมพูชา ซึ่งได้รับอิทธิพลจากอาหารจีน ประกอบด้วยเส้นก๋วยเตี๋ยว น้ำซุปกระดูกหมูมีลักษณะคล้ายก๋วยเตี๋ยวน้ำใสของประเทศไทย และมีเครื่องโรยหน้าใกล้เคียงกัน ถือเป็นอาหารยอดนิยม สามารถพบได้ทั่วไปตามตลาด ร้านค้าริมถนน และตามห้องแถวทั่วประเทศ ถือเป็นอาหารที่ชาวเขมรนิยมรับประทานในยามเช้า หม่อมราชวงศ์คึกฤทธิ์ ปราโมช อดีตนายกรัฐมนตรีของประเทศไทย ได้กล่าวถึงความนิยมของกุยเตียวในหนังสือ *ถกเขมร* ไว้ว่า "...ที่เมืองเขมรนั้นเขากินก๋วยเตี๋ยวกันเป็นกอบเป็นกำเป็นล่ำเป็นสันจริง ๆ อาหารเช้าของชาวเขมรทั้งประเทศ ก็คือก๋วยเตี๋ยว ขาดเสียมิได้เป็นอันขาด [...] ก๋วยเตี๋ยวนั้นได้กลายเป็นอาหารประจำชาติของเขมรไปแล้วแน่แท้..." แต่อย่างไรก็ตามในเว็บไซต์ *ศูนย์อาชีพและธุรกิจมติชน* (มมป.) ให้ข้อมูลว่า ชาวกัมพูชารับประทานอาหารประเภทเส้นหรือกุยเตียวน้อยที่สุดเมื่อเทียบกับชาติอื่น ๆ 

พจนานุกรมเขมร ฉบับชวน ณาต ระบุว่า *กุยเตียว* เป็นคำยืมจากภาษาแต้จิ๋วว่า *ก๋วยเตี๊ยว* () มีความหมายว่า เส้นก๋วยเตี๋ยวที่ทำจากแป้งข้าวเจ้า หรือแปลว่า ก๋วยเตี๋ยวน้ำที่ประกอบไปด้วยเนื้อสัตว์สับ เครื่องโรยหน้า และเครื่องปรุงรสอื่น ๆ

กุยเตียวมีลักษณะคล้ายกับก๋วยเตี๋ยวน้ำใสของไทย ประกอบด้วยน้ำซุปกระดูกหมู ส่วนเครื่องโรยหน้าได้แก่ เนื้อวัว ลูกชิ้น หมูยอ หรืออาหารทะเล อย่างกุ้ง และปลาหมึก ปรุงรสด้วยพริกไทยดำ ซอสกระเทียมรสเผ็ดหวาน และมะนาวสดฝาน กินแนมกับผักกาดหอม ถั่วงอก ต้นหอม บนโต๊ะอาหารจะมีผงชูรส และพริกดองน้ำส้มสายชูทั้งเม็ด ตั้งไว้แก่ลูกค้าที่อยากปรุงรส หม่อมราชวงศ์คึกฤทธิ์ ปราโมช กล่าวถึงรสชาติและเครื่องเคราของกุยเตียวในยุคก่อนไว้ว่า "...ว่ากันว่าโดยทั่วไปเขาใส่เครื่องน้อยกว่าเรามาก และรสนั้นก็มีแต่เค็ม เติมเผ็ดเอาตามใจชอบ ไม่มีเปรี้ยวมีหวาน และไม่ใส่ถั่วงอก ถั่วลิสง ใบหอม ฯลฯ อย่างของไทย..." ส่วนบรรจบ พันธุเมธา ก็ได้อธิบายถึงก๋วยเตี๋ยวพนมเปญไว้ว่า "...เส้นก๋วยเตี๋ยวที่โดยมากใช้เส้นเล็กนั้น มีลักษณะคล้ายเส้นก๋วยเตี๋ยวจันทบุรี คือเส้นนิ่มแต่ไม่เปื่อย ก๋วยเตี๋ยวในพนมเป็ญเท่าที่ข้าพเจ้าเคยได้ลองมาออกจะมีรสชวนอร่อยอยู่ไม่น้อยเลยทีเดียว ส่วนเนื้อสัตว์ที่ใส่ประกอบนั้น บางวันเป็นกุ้ง บางวันเป็นปลาหมึก บางวันเป็นเครื่องในหมู ที่ข้าพเจ้ารู้ได้ดังนี้ก็เพราะกินแทบทุกวัน แต่ต้องไม่เกิน ๑๐.๓๐ น. จึงจะได้กิน ทั้งนี้เพราะเข้าขายกันเป็นอาหารเช้าดังกล่าวแล้ว คนจีนที่นี่คงไม่สันทัดในการทำหมี่ เพราะฉะนั้นเส้นบะหมี่จึงมีรสชาติแปลก รูปร่างก็ประหลาด..."

## อ้างอิง

หมวดหมู่:อาหารกัมพูชา
หมวดหมู่:คำและวลีภาษาแต้จิ๋ว
หมวดหมู่:อาหารเวียดนาม
หมวดหมู่:ก๋วยเตี๋ยว
หมวดหมู่:อาหารจากเส้นของกัมพูชา
เอเชียนคัพ 2023 กลุ่มบี

**กลุ่มบีของ[[เอเชียนคัพ 2023]]** จะจัดขึ้นตั้งแต่วันที่ 13 ถึง 23 มกราคม ค.ศ. 2024 กลุ่มนี้ประกอบไปด้วยออสเตรเลีย, อุซเบกิสถาน, ซีเรีย และอินเดีย

## ทีม

**หมายเหตุ**

## ตารางคะแนน

## นัด

### ออสเตรเลีย พบ อินเดีย


### อุซเบกิสถาน พบ ซีเรีย


### ซีเรีย พบ ออสเตรเลีย


### อินเดีย พบ อุซเบกิสถาน


### ออสเตรเลีย พบ อุซเบกิสถาน


### ซีเรีย พบ อินเดีย


## ระเบียบวินัย
คะแนนแฟร์เพลย์จะได้รับการนำมาพิจารณาก็ต่อเมื่อสถิติเฮดทูเฮดและสถิติโดยรวมของแต่ละทีมเท่ากัน โดยคำนวณจากจำนวนใบเหลืองและใบแดงที่ได้รับในการแข่งขันรอบแบ่งกลุ่มดังนี้
*ใบเหลืองแรก = ลบ 1 คะแนน
*ใบแดงทางอ้อม (ใบเหลืองใบที่สอง) = ลบ 3 คะแนน
*ใบแดงโดยตรง = ลบ 3 คะแนน
*ใบเหลืองและใบแดงโดยตรง = ลบ 4 คะแนน
การหักคะแนนอย่างใดอย่างหนึ่งจากสี่อย่างข้างต้นจะถูกนำไปใช้กับผู้เล่นคนหนึ่ง ๆ ในการแข่งขันนัดเดียว

## อ้างอิง

## แหล่งข้อมูลอื่น
* 

หมวดหมู่:เอเชียนคัพ 2023
เอเชียนคัพ 2023 กลุ่มซี

**กลุ่มซีของ[[เอเชียนคัพ 2023]]** จะจัดขึ้นตั้งแต่วันที่ 14 ถึง 23 มกราคม ค.ศ. 2024 กลุ่มนี้ประกอบไปด้วยอิหร่าน, สหรัฐอาหรับเอมิเรตส์, ฮ่องกง และปาเลสไตน์

## ทีม

**หมายเหตุ**

## ตารางคะแนน

## นัด

### สหรัฐอาหรับเอมิเรตส์ พบ ฮ่องกง


### อิหร่าน พบ ปาเลสไตน์


### ปาเลสไตน์ พบ สหรัฐอาหรับเอมิเรตส์


### ฮ่องกง พบ อิหร่าน


### อิหร่าน พบ สหรัฐอาหรับเอมิเรตส์


### ฮ่องกง พบ ปาเลสไตน์


## ระเบียบวินัย
คะแนนแฟร์เพลย์จะได้รับการนำมาพิจารณาก็ต่อเมื่อสถิติเฮดทูเฮดและสถิติโดยรวมของแต่ละทีมเท่ากัน โดยคำนวณจากจำนวนใบเหลืองและใบแดงที่ได้รับในการแข่งขันรอบแบ่งกลุ่มดังนี้
*ใบเหลืองแรก = ลบ 1 คะแนน
*ใบแดงทางอ้อม (ใบเหลืองใบที่สอง) = ลบ 3 คะแนน
*ใบแดงโดยตรง = ลบ 3 คะแนน
*ใบเหลืองและใบแดงโดยตรง = ลบ 4 คะแนน
การหักคะแนนอย่างใดอย่างหนึ่งจากสี่อย่างข้างต้นจะถูกนำไปใช้กับผู้เล่นคนหนึ่ง ๆ ในการแข่งขันนัดเดียว

## หมายเหตุ

## อ้างอิง

## แหล่งข้อมูลอื่น
* 

หมวดหมู่:เอเชียนคัพ 2023